Kulan Dhexmaray Wakaaladda Biyaha Hargeysa iyo Gaadiidka Yaryar ee Biyaha u Dhaamiya Bulshada Caasimadda – Hargeisa Water Agency\nKulan Dhexmaray Wakaaladda Biyaha Hargeysa iyo Gaadiidka Yaryar ee Biyaha u Dhaamiya Bulshada Caasimadda\nSeptember 20, 2017By Siciid Xuseen\nHargeysa (HWA) Maareeyaha Wakaaladda Biyaha Hargeysa Md. Maxamed Cali Daarood oo uu wehelinayo Maareeye-ku-xigeenku, ayaa kulan la yeeshay gaadiidka yaryar ee biyaha u dhaamiya bulshadda ku dhaqan caasimadda Somaliland.\nKulanka oo ka qabsoomay xarunta Wakaaladda Biyaha ee Hargeysa shalay, waxa lagaga wadahadlay qiimaha dad caasimadda lagaga iibinayo biyaha laga dhaamiyo kaalmaya ku yaal gudaha Hargeysa.\n“Wakaaladda Biyaha Hargeysa kadib, waxa magaalada gudaheeda waraabiya waa booyadaha. Waad ogtihiin oo waxa ay Wakaaladda Biyuhu wada shaqayn dhaw la leedahay booyadaha, waxa jira urur maamulla oo wakaaladdu ka qeyb ahayd sameysankiisii, sicirkoodana waannu u goynaa, iyagana waannu la soconaa xaaladdooda, inkastoo meelo fog-fog biyaha ka keenaan. Midda jirtay waxay ahayd qolada amma gawaadhida loo yaqaanno dameer-qadiyaha ee ah mootooyinka yaryar iyo dhaynaha yaryar ee ay saaran yihiin shanta foosto intaasba runtii aan si toos ah u soo hoos gelin sharciyadda Wakaaladda Biyaha Hargeysa, inkasta oo biyaha wakaaladda shacabka ka iibiyaan.” Sidaa waxa yidhi Maareeyaha Wakaaladda Biyaha oo saxaafadda la hadlay markii uu dhammaaday kulankoodu.\nWaxaannu intaas ku daray; “Booyadahaas yaryari waxay foostada biyaha ah ku soo qaataan waa saddex kun oo shilling (3,000/=), shacabkana waxay ka siiyaan qiimayaal kala du-duwan, laakiin maanta laga bilaabo qiimahaasi waxa uu noqon doonaa mid go’an oo Wakaaladda Biyaha Hargeysa goyso oo shacabkana ay ku wargeliso.\nBooyad yar oo kasta ama dameer-qadiye ama dhayne waxa la siin doonaa summad u gaar ah oo lagu qori doono qiimaha biyaha, kaasoo ah boodh ama tilmaan yar oo sheegaya qiimaha ay foostada biyaha ah kaga iibinayaan shacabka. Waxa kale oo lagu qori doonaa telefoonnada Wakaaladda Biyaha Hargeysa kala soo xidhiidhayaan.\nMarkaa shacbiweynaha waxaannu ku dhiirrigelinaynaa, waannu u dedaalaynaa, dabagalkii ayaannu ku haynaa, iyaguna inay na wargeliyaan markii ay dhacdo sicirkaas sicir ka badan lagu yidhaahdo, si aannu tallaabo uga qaadno, waayo kaalmaha biyaha ee Hargeysa ka jiraa kuma iibin karaan sicirka aannu u goynay mid ka badan, haddii ay ku iibiyaan ruqsadda ayaan kula noqonaynaa.”\n“Maanta waad arkayseen gawaadhidii ballaadhnaa ee halkan joogay [Xarunta Wakaaladda Biyaha Hargeysa] iyo inay dhammaantoodba halkan yimaaddeen, sababta aannu ugu yeedhnayna waxay ahayd in aannu ku wargelinno isbeddelka yimmi iyo in loo baahan yahay iyaga laftooda inay u hoggaansamaan sharciga iyo Wakaaladda Biyaha Hargeysa, shacabkoodana u naxariistaan, iyaga oo aannu u oggol nahay inay shaqeystaan, waxna faa’iidaan, taasi Al-xamdulillaah si fiican ayey u dhammaatay, farriintoodiina waannu gaadhsiinay,” ayuu yidhi Maareeyuhu.\nMaareeyaha Wakaaladda Biyaha, ayaa sidoo kale shacabka ku dhaqan magaalada Hargeysa ka codsanaday inay qeyb ka noqdaan, isla markaana ay kala shaqeeyaan hirgelinta awaamiirta lagu soo rogay gaadiidka biyaha u dhaamiya dadweynaha.\n“Shacabka waxaannu ka codsanaynaa inay hawshaas hirgelinteedii nagala qeybqaataan oo Wakaaladda Biyaha Hargeysa xidhiidhkoodu toos noqdo, oo gaadhi yar oo walba waxa lagu dul xidhi doonaa boodh, kaas oo sheegaya biyaha qiimahoodu intay tahay foostadu iyo lambarada laga soo xidhiidhayo wakaaladda, haddii wax isbeddel ah dhacaan. Markaa labadaasba inay shacabku sidooda ula socdaan, way caban doonaan oo qaarkood waxba laga yaabaa inay yidhaahdaan; ‘Biyaha ma helno, biyaha ayaa nagu adag.’ Laakiin, qiimaha aannu u goynaynaa waa qiime ay ku faa’iidayaan ee ma aha qiime ay ku khasaarayaan, qiimaha kaalmuhu wuu go’an yahay, iyagana qiimahoodu wuu go’naanayaa, maadaama aanay iyagu biyaha magaalada dibeddeedii ka keenaynay oo magaalada gudaheeda ka soo qaadayaan oo laga yaababa mararka qaar meelaha ay biyaha ka soo qaadayaan inay geeyaan meel 100 miter ama 500 miter u jira, oo hadday ugu badan tahay geynayaan 4km ama 5km, iyagana waxa muhiim ah inay shacabka u naxariistaan.”\nWaxa kaloo uu ka hadlay dhibaatooyinka biyo la’aanta ah ee ay haysta dadweynaha, waxaannu yidhi; “Waannu ognahay oo shacabka waxa haysata dhibaato biyo la’aan, culeys badan ayaa jira, biyuhu waa ku qaali, Wakaaladda Biyaha Hargeysa waxaas oo dhan way og tahay, laakiin midda muhiimka ahi waxa weeye mashaariicdan noo jira, waa mashaariic u baahan in si sax ah loo hirgeliyo. Waayo, waxa loogu talogalay inay waraabiyaan magaalada Hargeysa boqolka ama labada boqol sanno ee soo socda, inay noqdaan system (hannaan) jira oo magaalada waraabiya oo aanay wax dhib ahi ka iman. Markaa taas si aannu u helno waa inaynu u samirno hawsha inta la dhammeystirayo mashruuca biyo-ballaadhinta Hargeysa, hawshaas oo meel fiican inoo maraysa oo Insha Allaah aannu rajeynayno inay si guul ah ku dhammaanayso.”\nMaamulka Wakaaladda Biyaha Hargeysa ayaa muddadii ugu dambaysay dedaal dheer ugu jirta sidii bulshada ku dhaqan caasimadda Somaliland u noqon lahayd mid hesha biyo ku filan, isla markaana qeyb kala noqota tartanka kale ee ay ku jirto caasimadaha kale ee dhiggeeda ah ee ka dhisan isla qaaradda Afrika.


Ideas de paleta de colores Hordhaca Palette Midabka\nHordhaca Palette Midabka\nIstaraatiijiyadaha Midab-La’aanta ee ‘Ruthless’\nGuud ahaan, guduudku wuxuu la xiriiraa xikmadda, hal-abuurka, madax-bannaanida, sixirka iyo sirta. Ku haysashada guduudan hoos yimaad xukunkeena (farshaxanimada) waxay umuuqataa inay adkayd. Talada cagaaran ee caafimaadka iyo lacagta, iyo guduudku waxay soo jeedinayaan xigmad, boqornimo iyo ixtiraam. Guduudkaygu maahan buluuggaaga. Sababta oo ah guduud waxaa loo sameeyay isku darka midabada diiran iyo qabow, waxay haysaa labada guri. Midabka buluuga ahi si dhif ah ayuu uga dhacaa dabeecadda oo sababtuna tahay waxa badanaa loo arkaa inay tahay macno muqadas ah. Midabka sare ee guduudka ah (oo laga helo inta u dhaxeysa casaanka iyo buluuga giraaniga midabka) iyo hooska cawlan ayaa labadaba dhalaalaya buluugga koowaad iyo kan diirran ee casaanka ah oo wadajira.\nXulashada Palette Midabada Sare\nMar alla marka aad dejiso midabada, oo ay dadku ogaadaan astaantaada, waxaad u egtahay inaad ku xasuusato midabkaas. Dadka badankood waxay oran lahaayeen buluug waa midabka ay jecelyihiin. Maaddaama ay tahay midabka ugu jecel dadka badankood, waxaad isla markiiba rafcaan u qaadan kartaa dhagaystayaal ballaaran. Midabada khafiifka ah waxay ugu fiican yihiin asalka oo leh midab aad u mugdi badan qoraalka laftiisa. Waxay kufiican tahay midabada odhaahda ah, wicitaanada ficil, ama meelkasta oo ay rabaan inay dadku soo jiitaan. Ugudambeyn, waxay naqshadeeyaan midabyo aftahan ah oo u muuqda kuwo aan dan yar ka lahayn inta badan.\nPalette Midabka – Sheekada\nSida loo doorto midabka saxda ah ee dalabkaaga Sida loo doorto midabka saxda ah ee dalabkaaga Aqoonso dareenka dhagaystayaasha In kasta oo midabada qaarkood ay macno guud u leeyihiin, midabbo badan ayaa leh aragtiyo maxalli ah oo kala duwan. Midabyada dalabka waa iney ahaadaan kuwo isuduwe ah iyo waxa ku jira codsiga iyo ujeeddada. Midab qaldan oo macno u leh dalabkaaga ayaa kuu horseedi kara natiijooyin masiibo ah.\nSidee looga bilaabayaa Palette Midabka?\nDadku meesha koowaad ayey u arkaan midab, sidaa darteed waxkasta oo kale waa kan labaad. Dabcan, waxaad dooneysaa inaad doorato midabada aad runtii jeceshahay. Midabku wuxuu leeyahay muuqaal dabiici ah oo aan dabiici ahayn kaas oo ka dhigaya kulankiisa u gaarka ah dabiicadda si iskumaan ah. Midabada qaarkood waxay beddeli karaan niyaddayada, ama xitaa waxay saameyn karaan xaaladdeena jidheed. Midab dhammaystiran oo dhammaystiran iyo falsafad ayaa noqon doonta aalad is-suuqgeyn dalabkaaga.\nTaariikhda Qoraalka Midabiska La Yaabay\nMarka booqdayaasha cusubi soo galaan bartaada, waxyaabaha ugu horreeya ee ay turjumaan waa midabbo. U isticmaalida midab si aad u xoojiso qol, guri ama dhisme xafiis waa hab sahlan oo lagu horumariyo tamarta deegaankaaga iyo gaar ahaan adiga. Waxaa loo adeegsadaa si miyir leh u iftiimiyaa gariirka ula kaca ah ee adduunka. Midabada calaamadaha dalabka waa inay ku muujiyaan utility cod weyn oo cad.\nSida loo Doorto Midabka Palette\nCusboonaysiinta palette midabaynta jikadaadu qasab maaha inay noqoto mid ballaaran. Palette midabku waa aasaasiga xulasho ahaan 2 ama 3 midabo oo loo isticmaali karo meelkasta oo summadaadu leedahay. Qormadeena midabaynta waxay soo bandhigaysaa muuqaal mideysan dhammaan warbaahinta, oo ay ku jiraan agab daabacan, alaabada xayeysiinta iyo meelaha internetka. Waa inaad qeexdid palette midabkaaga una xaddid midabada saddex. Muuqaalka midabeeca LABAAD PALETTESA taageerada midabka waa loo ogolyahay isticmaalka xadidan.\nMarka xigta, waxaan sharixi doonaa hababka ay tahay inaad u adeegsato sawir qaade midabka soosocda sida soo socota:\n1. Guji ‘Xulo “Sawirkaaga dooro”, ka dibna dooro sawirka aad rabto inaad ogaato koodhka midabka iyo culayska.\n2. Ku qor magaca sawirka khaanadda bannaan, ka dib “Gali magaca magaca”\n3. Markaas guji “dir”\nTaas ka dib, taxanaha midabaynta ugu badan, tusaalooyinka midabka, midabada hexadecimal, midabada RGB iyo magacyada midabku way wada dhammaystiran yihiin oo miis ayey ku wada dhammaystiran yihiin.\nSidee ?? Way fududahay, sax?\nIsku day inaad sawiro inta ugu badan ee aad haysatid. U fiirso natiijooyinka isugeynta midabada ee lagu soo saaray miiska. Sawirka aad soo gelisay wuxuu muujinayaa dhamaan midabada badan, midabka hexadecimal, midabka RGB iyo waliba magaca midabka.\nEsta "Hordhaca Palette Midabka" el gráfico tiene 20 colores dominados, que incluyen . Hace una combinación de colores tan hermosa inspirada en esta imagen.


Warmurtiyeedka Shirka Murashaxiinta: Hala kala diro Guddiyada Doorashooyinka, Gedo loo Daayo Jubbaland – Goobjoog News\nWaxaa goordhow magaalada Muqdisho lagu soo saaray war murtiyeedka shiraka Shirka wadatashiga murashaxiinta madaxtinnimada Dowladda Federaalka ah.\nShirka wadatashiga murashaxiinta madaxtinnimada Dowladda Federaalka ah oo ay ka soo qaybgaleen murashaxiinta kala ah, Shariif Sheekh Axmad, Xasan Sheekh Maxamuud, Xasan Cali Kheyre, Shariif Xasan Sheekh Aadan, Cabdikariin Xuseen Guuleed, Cabduqaadir Cosoble Cali, Cabdiraxmaan Cabdishakuur Warsame, Daahir Maxamuud Geelle, Prof. Maxamad Cabdi Gaandi, Mustaf Sh Cali Dhuxulow, Maxamad Cabdiraxmaan Cali Siiriin, Dr Cabdinaasir Cabdille Maxamed, Xuseen Cabdi Xalane, Ridwaan Xirsi Maxamed ayaa ku qabsoomay hoteel Aljasiira ee magaalada Muqdisho intii u dhaxaysay 21-25 Nofeembar 2020.\nLixda maalmood ee uu shirku socday Goluhu wuxuu kulammo wadatashi iyo xogwareysi xaaladda uu dalku marayo, gaar ahaan marxaladda kala guurka siyaasadeed la yeeshay qaybaha kala duwan ee bulshada sida, ganacsatada, odayaasha dhaqanka, ururrada bulshada rayidka ah, culimada, haweenka, dhallinyarada iyo warbaahinta madaxa bannaan. Wuxuu kaloo Goluhu kulamo fool ka fool ah iyo kuwo khadka taleefanka iyo aalada fogaan araga la yeeshay Guddoonka Labada Aqal ee Baarlamaanka Federaalka Soomaaliya, madaxda dawlad Goboleedyada, iyo beesha Caalamka.\nKa dib markii ay Golaha u caddaatay in madaxweyne Maxamed Cabdullaahi Farmaajo uu si cad u baalmaray heshiiska siyaasadeed ee Golaha Wadatshiga Qaranka uu gaaray 17-kii Sabteembar, 2020, Baarlamaanka Federaalka Soomaaliyana uu ansixiyey 26-kii Sebteembar, 2020.\nKa dib markii uu Goluhu arkay in madaxweynuhu uu jabiyey sharciyada iyo xeerarka ka mamnuucaya shaqaalaha rayidka ah iyo ciidanka qaranka in ay hawl wadeen ka noqdaan doorashooyinka, kuna soo daray guddiyada doorashooyinka ee labada heer xubno ka tirsan Hay’adda Nabadsugidda iyo Sirdoonka Qaranka, shaqaalaha maamulka iyo maamuuska madaxtooyada iyo weliba taageerayaashiisa.\nKa dib markii uu Goluhu ku qancay in madaxweynuhu uu ku takri falay awooddii dowladnimo, dhaawacayna kalsoonidii iyo aaminaaddii shacabka, si bareer ahna u musuqmaasuqayo hawlaha doorashooyinka Baarlamaanka iyo madaxtinnimada federaalka, taasoo dalka u horsoodeysa qalalaase iyo xasillooni darri siyaasadeed.\nWuxuu Goluhu soo saaray go’aannada hoos ku xusan. Go’aannada ku Aaddan Maamulka Doorashooyinka\nIn la kala diro dhammaan guddiyada doorashooyinka ee heer Federaal iyo Dowlad Goboleedba, guddiyadana lagu soo magacaabo wadatashi iyo wadarogol dhinacyada ay qusayso maamulka doorashada ee kala ah Dowladda Federaalka ah, dowlad goboleedyada iyo Golaha Midowga Murashaxiinta, maadaama aan magacaabistooda la waafajin shuruudihii iyo .\nIn Guddoomiyaha Aqalka Sare ee Baarlamaanka Federaalka Soomaaliya Senator Cabdi Xaashi Cabdullaahi, haatanna ka mid ah hoggaanka ugu sarreeya ee dalka isla markaasna ka soo jeeda Gobollada Waqooyi uu sharciyad buuxda u haysto in uu magacaabo xubnaha gobolladaasi ku metelaya Guddiyada Doorashada iyo Xallinta Khilaafaadka ee labada Heer ee Federaal Wuxuu kaloo Goluhu dalbanayaa in doorashada xubnaha Baarlamaanka ee ka soo jeeda Somaliland lagu qabto Teendhada Ciidamada Cirka ee Afisyoone, iyadoo ay goobjoog ahaanayaan wakiillo ka socda Murashaxiinta, beesha caalamka, Booliska Soomaaliyeed iyo kan AMISOM.\nIn magacaabista xubnaha beelaha Banaadiriga ah ku metelaya guddiyada doorashada loo madax banneeyo odoyaasha dhaqanka iyo waxgaradka beelahaas, doorashadoodana lagu qabto Afisyoone, goobjoogna ka ahaadaan wakiillo ka socda Murashaxiinta, beesha caalamka, booliska Soomaaliyeed iyo kan AMISOM.\nIn xulista ergada ay iska kaashadaan odayaasha dhaqanka iyo bulshada rayidka ee beesha kursiga iska leh, dowrka Dawlad Goboleedyadana ku ekaado diiwaan gelinta sida uu dhigayo heshiiskii siyaasadeed ee Golaha Wadatashiga Qaranka ee uu Baarlamaanku wax ka bedelista ku sameeyey.\nIn madaxda dowladaha xubnaha ka ah Dowladda Federaalka Soomaaliya aysan guda gelin qabashada doorasho aan la isku waafaqsaneyn iyo in ay masaafo isku mid ah u jirsadaan murashaxiinta, taageeradoodana aysan ku gaar yeelin murashax gooni ah.\nIn loo hawlgalo xaqiijinta qoondada haweenka ee 30% ah. 8. In la helo korjoogto ka socota ururrada bulshada rayidka ah, ururrada qareennada, xubno ka socda Golaha Murashaxiinta iyo wakiillada beesha caalamka si loo xaqiijiyo hufnaanta doorashooyinka.\nIn Guddoonka iyo xubnaha Labada Gole ee Baarlamaanka Federaalka Soomaaliya (BFS) ay qaataan kaalintooda ku aaddan ilaalinta ku dhaqanka Dastuurka KMG ah iyo dhammaan shuruucda kale ee dalka gaar ahaan qodobbada khuseeya arrimaha doorashooyinka qaranka.\nGo’aannada ku Aaddan Ammaanka Doorashooyinka:\nIn Madaxda Dowladda Federaalka ah ay ka saaraan dhammaan ciidamada qalabka sida ku lug yeelashada howlaha doorashooyinka, sida uu dhigayo qodobka 127-aad ee Dastuurka.\nIn amniga doorashooyinka ay sugaan ciidanka Booliska Soomaaliyeed iyo kuwa AMISOM oo keliya, lagana fogeeyo Ciidanka Milateriga iyo Nabadsugidda.\n13.In uu joojiyo madaxweynaha uu xilkiisa sii dhammaanayo Mudane Maxamed Cabdullahi Farmaajo ku takri-falka dhaqaalaha dalka iyo in uu u adeegsado hantida Ummadda, xaafiisyada Dowladda, ciidanka iyo shaqaalaha ka tirsan Dowladda Federaalka ku daneysiga ololihiisa doorashooyinka.\nGoluhu wuxuu ka niyad jabsan yahay in Dowladda Federaalka ay ku fashilantay xaqiijinta himilooyinkii shacabka ee qabashada doorasho qof iyo cod ah. xubnaha Goluhu waxay mustaqbalka xil iska saarayaan xaqiijinta doorasho qof iyo cod ah si shacabka loogu celiyo awoodda.\n16.Goluhu wuxuu ugu baaqayaa madaxda Dowladda Federaalka ah in ay ilaaliyaan xasiloonida dalka, kana fogaadaan garaacista durbaanka colaadda iyo ficillada abuuraya nacaybka iyo xasaradda.\n17.Goluhu wuxuu ugu baaqayaa madaxda Dowladda Federaalka in ay furan saaxadda siyaasadeed, ogolaadaan xorriyada saxaafadda oo ay ku jirto warbaahinta qaranka, caburintana ka daayaan hoteellada lagu qabanayo dhaq-dhaqaaqyada siyaasadeed ee la xariira ololaha doorashooyinka.


” Shirka Ka Socda Baydhabo Wax Natiijo Ah Kama Soo Baxayaan” – Somali Top News\n” Shirka Ka Socda Baydhabo Wax Natiijo Ah Kama Soo Baxayaan”\nJune 5, 2018 June 19, 2018 Somali Top News\t0 Comments\n(STN-MUQDISHO)_ Danjire Maxamed Maxamuud Nuur Caalim oo ka faalooda arrimaha siyaasadda dalka ayaa rajo xumo ka muujiyey shirka golaha amniga qaranka ee ka socda magaalada Baydhabo oo u dhaxeeya madadxa ugu sareysa dalka.\nShirka ayaa mid looga hadlayo arimo masiiri ah sida: Wadaaga Kheyraadka Dalka, dhisidda ciidamada xoogga, hergelinta iyo dhameystirka dastuurka dalka ee loo dhan yahay, Amniga guud ee wadanka, khilaafka u dhaxeeya madaxda dalka iyo arimaha Khalej-ka.\nDanjire caalim oo arimahani so qoto dheer uga hadlay ayaa waxa uu sheegay in shirkan iyo kuwa lamid ah ay ka dhaxeen gudaha iyo dibadda dalka balse aanay ka soo bixin wax natiijo ah isagoo hoosta ka xariiqay in loo baahan yahay in laga miro dhaliyo shir walba waxa kasoo baxa, balse aan la dooneyn shir qoraal ku eg.\nDhibaatada ugfu weyn ee heysta Shirka nuucaan oo kale ah ayaa danjire Caalim waxa uu sheegay iney tahay fulin la’aanta heshiisyada Qaran ee la gaaro, iyo dhaqan gelin la’aan madaxada hormuud u yihiin.\n“Madaxda dalka wey isbadasha laakiin siyaasasdda isma badasho,” ayuu yiri Aqoon yahay Caalim oo ka faalooda arimaha siyaasadda guud ee dalka.\nWasiiradda ugu biqbrada yar ayaa loo magacaabaayaa wasaaradda gaashandhigga iyo ciidamada qalabka sida taa oo wiiqeysa rajada ah in la dhiso ciidamo dhameystiran oo awood leh sida uu sheegay siyaasiga.\nShirka ka furmay Magaalada Baydhabo ee xarunta Koonfur galbeed oo looga hadlayo Amniga Qaranka Soomaaliya waxaa ka soo qeyb galay dhamaan madaxda Dowladda federaalka iyo kuwa maamul goboleedyada dalka.\nMadaxweynaha oo shirka furay ayaa sheegey in shirka xoogiisa lagaga wada hadli doono Amniga sidoo kale ay soo raaci doonaan Siyaasada iyo Wadaaga kheyraadka Dalka.\nGorfeyn badan kadib ilaa imika waxaa la isku mari waayey qodobada Amniga , Habka Doorashada 2020 iyo Siyaasadda halka la isoogu soo dhawaadey wadaaga kheyraadka dalka.\nDowlad goboleedyadu waxay codsadeen in 174 kunteenar oo rasaas ah oo ay dowladu xamar ku hayso loo qeybiyo Ciidamada Dowlad goboleedyada si loo xoreeyo deegaanada shabaabku ka taliyaan.\nIn lacagaha magac amniga ay ku heshay dowladu ee ku jira bankiga dhexe waaba haddii ay taalee la qeybsado si baahida ciidanka ee dhanka saadka loo daboolo.\nQodobadan oo idil Farmaajo iyo kheyre way diideen illaa haddana ayaga ayaa la tashi isoogu maqan sida la sheegey.\n* Dowlad goboleedyada ayaa diidan in laga helo saxiix lagu tago shirka Juun ka dhici doona magaalada Brussels ee dalka BIiljimka taas oo ay maamuladu kuwada casuumanyihiin lagana yaabo inay diidan inay ka qeybagalaanba.\n* Dowlad goboleedyada ayaa codsadey In Dowladu sameyso gudi dib u eegid ku sameeya Arrinta Khaliijka oo ay Dowladu dhexdhexaadnimadii ka baxdey si dib loogu firiyo go’aanka ugu haboon ee arrimaha Khaliijka , Madaxweynaha iyo Ra’isul wsaaraha ayaa la tilmaamay ineey ka madax adaygayaan wali ayada oo uu Fahad yaasiin isla maanta u duulayo Dooxa oo aysan macquul noqon karin in go’aankii hore laga laabto.\n– Shirka Baydhabo ayaa u muuqdaa shirkii loogu kala aragtida duwanaa ee u dhexeeya Dowladda iyo Maamulada maadaama aysan jirin illaa hadda hal qodob oo la isla meel dhiga oo maantana lagu wado inuu soo idlaado.\n-Farmaajo iyo Kheyre ayaa hadda kujira waqti adag maadaama ay ku ceeb tahay labadoodii oo taagtaagan shirkii oo aysan waxbo kasoo bixin in diyaaradaha lakala raaco .\n-Axmed madoobe iyo Farmaajo ayaan wali is arkin wada hadalna dhexmarin loo kala dabqaadayaa.\n← Wasiirka Maaliyadda Soomaaliya Oo Shir Gudoomiyay Kulan Looga Hadlay Dhaqaalaha Dalka\nWasiirka Cusub Ee Gargaarka Iyo Maareynta Musiibooyinka Oo Xilkiisa La Wareegay →\nDoorka Warbaahinta Xilliyada Masiibooyinka\nMay 22, 2018 Somali Top News 0\nKooxdii Alshabaab Waa Kala Jabtay Maxeey Isku Badali Doonaan ?


Ciidamada Booliska Somaliland Oo Dad U Xidh Xidhay Qarax Bambo Gacmeed Ka Dhacay Magaalada Laascanood.\nWednesday January 13, 2021 - 19:33:02 in Wararka by Super Admin\nLaascaanood(Xogreebnews)-Ciidammada Booliska Somaliland ayaa howlgallo xalay ka sameeyeen magaalada Laascaanood ee gobolka Sool ayaa waxay ku soo qabtay dhowr qof oo lagu tuhmayo inay ka dambeeyeen qarax ka dhacay magaalada.\nQaraxan oo ahaa Bam gacmeed ayaa lagu weeraray goob ay ka socotay diiwaan gelinta cod bixiyeyaasha Somaliland.\nIllaa saddex qof oo laba askari ah iyo qof shacab ah ayaa ku dhaawacmay qaraxa bambaano ee lagu weeraray xarunta lagu diiwaan gelinayay cod bixiyeyaasha.\nCiidammada Booliska Somaliland ayaa howlgallo tan iyo xalay ka sameeyeen xaafadaha Laascaanood ayaa waxay soo qabteen dad lagu tuhmayo inay ka dambeeyeen qaraxaas.\nMagaalada Laascaanood ee Gobolka Sool ayaa amnigeeda soo hagaagaya sannadihii u dambeeyay, waxaana magaaladaas hore uga dhacay dilal.


Maxkamada Ciidamada oo xukun ku riday laba dhalinyaro lagu edeeyay kooxda Daacish – Walaal24 Newss\nMarch 24, 2019\t0\tBy walaal24\nMaxkamadda Darajada Koowaad ee Ciidamada Qalabka Sida ayaa xukun ku riday laba dhalinyaro oo lagu edeeyay iney ka tirsanaayeen kooxda Daacish sida uu u sheegay Warbaahinta Gaashaanle Sare Xasan Cali Nuur Shuute, guddoomiyaha Maxkamadda Ciidamada Qalabka Sida, kuna xukuntay min lix sano xabsi ciidan ah.\nLabada eedaysane ayaa waxay kala yihiin Xuseen Cali Maxamed Muudey oo magiciisa afgarashada yahay Suhayb iyo Cabduqaadir Xaafid Xaaji Cali oo magiciisa afgarashada yahay Qudaama ayaa loo heystaa ka mid ahaanshiyaha maleeshiyada Daacish. Labadan dhagarqabe, ayaa mar kawada tirsanaa maleeshiyada argagixisada Al-shabaab, waxayna sii doorteen ugana wareegeen kooxda daacish oo ay sheegeen in ay jireen sababo ku riixayay ku biiristooda,kuwaasi oo ku qatoma dana shaqsi sida aar-gudasho iyo hanti.\nEedeysanaha koowaad ayaa sheegay in uu ku biiray kooxda Alshabaab 2014, waxa uu kaga biiray tuulada lagu magacaabo Moordiinle, waxa uu sheegay in uu ku dhiirigaliyay nin uu sheegay in uu qabo gabar abtigii dhalay, waxa uu sheegay in dhowr cisho loo taba-barayay isticmaalka hubka sida qoriga AK-47.\nDhagarqabahaan intii uu ka tirsanaa Al Shabaab ayaa maleeshiyada gowraceen adeerkiis, intaas kadib ayuu sheegay in ay maleesiyada daacish u soo bandhigeen ka mid noqoshada ururkooda, waxa uu sheegay in loo soo diray lacag uu safar ugu baxayo Gaalkacyo si’ halkaasi uu uga sii qaado mid ka mid maleeshiyada daacish oo ujeedkiisu ahaa meel ay ku sheegeen buuraha Calmiskaat oo maleeshiyada Daacish gabaad u ah.\nTaba-bar kale oo dheeraad ah ayay maleeshiyada daacish siiyeen, waxa uu ku sii bartay Ak-47, B.K.M iyo RPG, Sida uu sheegay waxa uu Daacish kaga soo tegay markii ay dileen saaxiibbo badan oo ka yimid maleeshiyada Alshabaab kuwaasi uu sheegay in loo arkay in ay ka fikir duwan yihiin ayna sidoo kale u yihiin maleeshiyada basaasiin. Ciidamada amniga ayaa soo qabtay xilli ay maleeshiyada u soo wakiilatay dhagridda dadka Soomaaliyeed.Eedeysanaha koowaad ayaa la soo xiray 14/11/2018.\nEedeysanaha labaad ayaa sidoo kale ahaa mid ka tirsan maleeshiyada Alshabaab, waxa uu kaga biiray maleeshiyada tuulada moordiinle. 2014 horaanteedii, waxa uu sidoo kale ka shaqeeyay tuulooyin kale sida Janaale, Awdhiigle. Muddo kadib ayuu ku biiray maleeshiyada Daacish 2016, waxa uu kaga biiray Weydow.\nMuddo kadib dhagarqabahaan Wuxuu aaday magaalada Boosaaso ee gobolka Bari, isagoo tababar ku qaatay buuraha gobalka,intii uu daacish la joogay waxa uu la baxay Daahir, waxa uu ka howlgalay Af-Urur sidoo kale meel lagu magacaabo Calmiskaat, Eedeysanaha labaad ayaa la soo xiray 20/11/2018 isagoo u joogo Muqdisho sidii uu u fulin lahaa amarada horjoogayaasha Daacish.\nLabada eedeysane ayaa isku aqoonsaday halka ay ka socotay baaristooda, waxa ay u sheegeen hey’adaha baarista in ay kawada tirsanaayeen maleeshiyada Daacish,Ciidamada amniga ayaa u soo gudbiyay Xafiiska Xeer Ilaalinta islamarkaana weydiisatay garsoorka xabsi ku heynta eedaysanayaasha inta ay soo dhameystirayaan dacwadda 05-02-2019, muddo kadib baaristooda waxa ay weydiisteen Maxkamadda Muddeyn Maxkamadeed, xafiiska ayaa codsaday in la muddeyo 02-03-2019.\n16-03-2019 ayaa la muddeeyay dhageysiga dacwadda, sedax cisha kadib ayaa loo fariistay, ugu dambeyn maanta ayaa go aan si wada jir ah looga soo saaray, waxaana lagu wada xukumay min lix sano sida uu u sheegay Warbaahinta Gaashaanle Sare Xasan Cali Nuur Shuute, guddoomiyaha Maxkamadda Darajada Koowaad ee Ciidamada Qalabka Sida. eedeysanayaasha ayaa heysta fursad kale oo ay ku dalban karaan Rafcaan hadii aysan ku qancin xukunka Maxkamadda Darajada Koowaad ee Ciidamada Qalabka Sida.\nXaaf: oo ku eedeeyay Madaxda Soomaaliya iney ka danbeyeen xiriirka sii xumaanaya Kenya iyo Soomaliya\nXeer illaaliyaha Guud ee Qaranka iyo wafdi uu hogaaminayo oo gaaray magaalada Baydhabo\nTaliyaha Ciidanka Booliska oo tababar u furay Ciidan laga keenay magaaladda Baydhabo\nDhageyso: Taliska Booliiska oo gacanta ku soo dhigay eedeysanayaal dilal ka dhacay magaalada Muqdisho\nDaawo: Kulan ku saabsan doorka ay ku leeyihiin dhallinyarada Hannaanka dib-u-eegista Dastuurka.


Wasiirka Deegaanka Jsl Oo Ka Hadashay Qorshe Ay Wadday Oo Ay Fulintiisa Ku Fashilantay… | Mandheera News\nDecember 30, 2020 - Written by admin\nHargeysa(Mandheeranews)-Xukuumadda Somaliland, ayaa markii ugu horraysey sheegtay inay awoodi wayday inay wax ka qabato Bacda oo dhibaato badan ku haysa deegaanka.\nXukuumaddu waxay sheegtay in 5-tii sanadood ee u dambeeyay ay ka shaqaynaysay la dagaalanka Bacda, laakiin intii lahayd Masuuliyaddeedu wayday awood ay dalka kaga mabnuuco Bacda.\nWasiirka Wasaaradda Deegaanka iyo Horumarinta Reer Miyiga Shukri Ismaaciil Baandare oo Shalay hor-tagtay Golaha Guurtida Somaliland isla-markaana War-bixin ka siisay hawlaha ay Qaranka Masuulka uga yihiin, ayaa caddaysay in bacdu ku adkaatay inay wax ka qabtaan.\nMarwo Shukri Xaaji Ismaaciil Baandare oo Arrimahaa ka hadlaysaana waxay tidhi “5-taa sanadood ee aynu soo dhaafnay Bacdaa waanu ku guulaysan waynay (Inaanu joojino) intayadii shaqada ku lahayd, Maanta waxa Kastamada yaalla 8 Milyan oo Xabo (Baco) oo la soo qabtay.”\nWasiirka deegaanku waxa kale oo ay sheegtay in Wasaarad ahaan ay dhibaato ku qabaan ugaadhsiga Duur-joogto oo Somaliland u soo badanaya “Ganacsiga Ugaadha dhib aad iyo aad u faro badan ayay Wasaarad ahaan nagu haysaa, 400 Caasho-badhiyood oo aanu ku soo qabanay Dad Soomaali iyo Ajaanibba leh oo aanu dib ugu celinay deegaankii laga keenay, illaa imikana ay socoto Ugaadhsigeedu, Ganacsiga Ugaadhu waa waxyaabaha Wasaaraddayada Caqabadda koowaad ku ah..”ayay tidhi.


Xaaska iyo Suuqa! - WardheerNews\nXaaska iyo Suuqa!\nSidii xoolo jeellan oo carro loo dhigay baa kobtan lagu soo wada qamaamay. Bulshadu waa mid wax iibsanaya, mid wax baayacaya, mid wax iibinaya iyo mid wax dayacan eeganaya. Wax waliba waa cusub yahay, qurux badan yahay, waana qaali. Inkasta oo ay cidhiidhi tahay haddana labadii is taqaan ee iska soo hor baxdaa gaadada ayay is yar gelinayaan, kuwii aan is garanaynna in garabkooda ama gacantoodu isku yar dhacaan la arkee, la ismase dhibsanayo oo waa la isku cudur daarayaa. Wax iibiyuhu wuxuu ku fooggan yahay kasbasho iyo soo dhawayn iyo jeeb furasho, wax iibsaduhuna wuu ka feejigan yahay oo wax tayo leh oo le’eg buu intaa ku raad joogaa. Doodda ugu badani waxay ka dhalanaysaa qiimaha oo intaa iga sii iyo intaa iska bixi baa la isku wada hayaa. Waxaynu joognaa suuqa.\nHaddaba haddii ay haweenku yar juucjuucsan yihiin oo suuqa iyo moolka la geeyo waxaad arkaysaa iyaga kala badbadatay oo shaydaanna ka caafimaad badan oo kolba shay indhaha la sii raacaya ama mid isku qiyaasaya. Raggase haddii moolka la geeyo iyaga oo caafimaad qaba waxay u badan tahay inay ku dawakhaan oo madaxu ku xanuuno. Madax-xanuunkaasi bakhaylnimo jeeb wuu noqon karaa, maxaa yeellay wuxuu arkayaa qoftii oo marba isku qaadaysa wax qaali ah oo aannu lacagtoodiiba hayn. Haween iyo wax qaali ahna loo kala taagwaa, rag iyo wax jabanna loo kala taagwaa. Waxa kale oo uu noqon karaa inaanu wax iibsiga iyo suuqa jeclayn ee uu iska qasban yahay amaba in xaraaro maqaaxi iyo asxaab la fadhiisi ay hayso.\nInta badanna haddii aad aragto nin iyo gabadh suuqa wada socda oo si xamaasad leh uga wada adeeganaya, waxaad ogaataa inay ku jiraan bil malabtii, way noqon wayday isma qabaan ee sheeko ayaa u socota, ninkuna iska dhis buu ku jiraa, haddiise aad aragto nin cagaha jiidaya iyo gabadh xamaasaddeedii qabta ogow way is qabaane.\nXiisahaa haweenkana waxa keenaya dhal dhalaalka iyo waxa cusub ee la soo dhex galiyay. Waxa ay iibsanayaanna inta badan baahi uma gayso, ee balwad baa u gaysa, oo kolba wixii soo baxa ayay isaga suuxaan, iyaga oo mar ku leh magac hebel kama haysto midabkaa, mar kalena ku leh waa noocii u danbeeyay. Markaas baad hoos u odhanaysaa; Nacalaa magac hebelkiina iyo maalaayacniga aad tihiinba ku yaal. Waxyaabaha lagu sirana waxa ka mid ah sicir dhimis been ah, oo ay boqolkiiba konton ku sheegaan, waxaanad ka dareen qabtaa xayaysiiska wax iibsi ee ugu badan waxaa loogu talogalay haweenka iyo carruurta, maxaa yeellay inta badan raggu wax ma gataan ee lacagta wax lagu gato ayaa laga qaadaa. Waxayna u badan tahay haddii biilka oo idil farta laga saaro in haweenka qaar dhar, dhaldhalaal iyo wax aan dhaamin ku wada iibsan lahaayeen. Dharkaa in badan oo ka mid ah waxa laga yaabaa in marar kooban la xidho ee uu guriga iska tuullan yahay.\nWaxa kale oo yaab kugu dilaya marka ay xaasku ku tidhaa: munaasabad baan aadayaa oo dirac cusub baan u baahanahay. Oo midkii aad bishii dhawayd soo iibsatay aaway? Xafladdii heblaayo waanigii ku tegay oo xaflad kale kuma tegayo. Haddii aad ku tagtayna maxaa ku jaban? Maxaa ku jabnaan waayay sow la illa yaabi maayo. Oo maxaa lagu odhanayaa? Xaflad walba intan bay ku taagan tahay qoftu ee miyaanay dhar kale lahayn. Dee dharkaaga kaleba xidho ilayn Alle kuguma yarayne maxad mid cusub ku falaysaa?. Uff; horta ima jeclid adigu ee xaggaa iiga baydh waan ku nacaye. Naa balaayo ku jeclaataye naga baydh oo caqli yeello. Waan ogahay inaadan i jeclayn ee halkaad soo arkootay baad sheegi doontaa. Naa bello ku arki waydaye Alle iyo aadmigiisa iyo adiguba waad ogtahay inaan ku jecelahay, ee wax iibsigaaga uun caqli ku yara dar. Waxba ku dari maayo’e hadda moolka ma ii raacaysaa? (Maqaaxida tag oo asxaabta la soo cawee baan is lahaa, laakiin dacwad hadhow uma taag hayo sidaa darteed waa inaan raacaa) intan niyadda ayaan iska idhi oo iyadu ma maqlayso, waxanan ku idhi; haye inna mari. Haye sug waan diyaar garoobayaaye” ayay hal haleel ku tidhi. Waa cilmi Alle’e, laba saacadood baa la diyaar garoobayaa, oo marba shay la xidhanayaa, haddana la bixinayaa, ka dibna lagu waydiinayaa kan ka warran? Wuu qurux badan yahay? Inuu qurux badan yahay kuma waydiine ma ku soo baxayaa? Haa, waad ku soo baxday. Haddana wax is marmarin iyo isqurxin baa saacad kale lagu sii jirayaa. Naa bal dhakhso dee. Uf ha i dedejine sug waryaa. Haye gacaliso ayaad afka ka odhanaysaa, uurkana waxaad ka leedahay; war bal nasladdan iyo inkaartan eega.\nIs hagaajin iyo lebisba marka ay dhammaysato ayay adiga kugu soo jeedsanaysaa, shaadhka giigtir, badhanka iska xidh, suunka dhinaca kale u rog, dhexda ka saar sida kale ayaa qurux badane, cadarka si wanaagsan isugu shub. Markaas baad ninkaagii yar kacsanaa degaysaa oo aad hoos isku odhanaysaa adduunyadu haween la’aan; caraf iyo udgoon ma lahaateen, nadaafad iyo qurux ma lahaateen, farxad iyo ildoogsina ma lahaateen. Sidaas baad idinka oo faraxsan oo laydhsanaya, oo gacmaha is haysta, oo kaftamaya ku baxaysaan. Haddaba, suuqa ama moolka marka la tago ayay xaaskii maanku ka tegayaa oo ay kolba meherad gelaysaa, kolba wax baayacaysaa, kolba wax isku eegaysaa, cabbaar marka aad dabo socoto ayaad odhanaysaa hore inoo saar, ka dib bay ku odhanaysaa hadda ayaan soo galnay ee sug, halkaa waxa laga yaabaa in is dhibsi iyo isku dhac yari ka yimaad.\nHaddaba maxaa xal ah? Waxa xal ah marka aad suuqa tagtaan ha dabo socon ee maqaaxi iska fadhiiso, iyaduna suuqa xorriyadeeda ha ku soo wareegto, marka ay soo dhammaysatana isa soo raaca. Boorsada lacagtana ha u dhiibin, yaanay iyada oo madhan kugu soo celinin oo aanad magaalada dayn uga bixine.


Qofkii 5-aad ee loo soo xiray Masaajidkii la weeraray ee Guriceel | KEYDMEDIA ONLINE\nQofkii 5-aad ee loo soo xiray Masaajidkii la weeraray ee Guriceel\nDegmada Guriceel oo ka tirsan gobolka Galgaduud waxaa ka dhacday fal lagu weeraray masaajid ku yaal dagmadaas, waxaana loo soo xiray qofkii 5-aad maanta.\nGURICEEL, Soomaaliya - Wararka naga soo gaaraya magaalada Guriceel ee ka tirsan gobolka Galgaduud waxay sheegayaan in maanta xabsiga loo taxaabay qofkii shanaad ee lagu tuhunsan yahay in uu qeyb ka ahaa weerarka ka dhacay masaajid ku yaal Guriceel, waxaana horay loo xiray afar kale oo kamida dadka deegaanka kuwaasoo si aada looga yaqaan.\nFalkan lagu weeraray masaajidka ayaa dhacay habeen hore, xilli masaajidka laga akhrinayay kitaab ayey rag hubeysani soo weerareen, waxayna rasaas oodda kaga qaadeen masaajidka, inkastoo aysan dad wax ku noqon, haddana kuwii geystay falka ayaa isaga baxsaday goobta, ciidamada ammaanka ee isu jira Boolis iyo Nabad sugid ayaa iska kaashaday sidii loo raadin lahaa kuwii falkan ka dambeeyay, shalay ilaa maanta waxaa la soo xiray shan ruux oo falkan lagu eedeeyay.\nCiidamada Booliska iyo nabad sugida degmadaas ayaa xabsiga dhigay nin aad looga yaqaan Guriceel kaas oo lagu magacaabo Farxaan Ahmed Salaad Ugaas, waa qofkii shanaad ay ciidamada xabsiga dhigeen kadib markii haaben hore masaajid ku yaal Magalaadaas weerar lagu qaaday. Falkan dartiis ayaa sidoo kale loo xiray albaab gadaale ee uu lahaa masaajidka kaasoo ay kasoo galeen kooxdii weerarka geysatay, waxaana masaajidka u furan hal albaab oo laamiga dhinaciisa ku yaal.\nFalkan lagu weeraray masaajidka ayaa noqonaya falkii ugu horreeyay ee ka dhaca deegaanada Galmudug iyo guud ahaan dhulka Soomaalida inta la ogyahay, waxayna dhaawacaysaa bulshada muslimiinta ah ee dhaqan deegaanka uu weerarka ka dhacay, masaajidkan ayey horay u xireen ururkii ASWJ ee ka talin jiray bartamaha soomaaliya gaar ahaan magaalooyinka Dhuusamareeb iyo Guriceel oo ay ka suuliyeen dadka ka soo hor jeeda ee ay u yaqaanaan Wahaabiyada, kuwaasoo khilaaf xooggan kala dhaxeeyo.


Dowladda Soomaaliya oo soo saartay Amar ku socda Shaqaalaheeda - Awdinle Online\nDowladda Soomaaliya oo soo saartay Amar ku socda Shaqaalaheeda\nWasaaradda shaqada iyo arrimaha bulshada Xukuumadda Federaalka ah ee Soomaliya ayaa hakisay isku imaatinka shaqaalaha iyo xaadirintooda si looga fogaado faafidda cudurka Covid-19.\nQoraal kasoo baxay Wasaaradda oo loo diray Shaqaalaha dowladda ayaa waxaa la faray dhamaan Hay’adah dowladda & Shaqaalaha rayidka in ay yareeyaan isku imaatinkooda ayna ku Shaqeeyaan Guryahooda, iyaga oo adeegsanaya Barahooda Internet-ka, Hayeeshee Agaasimayaasha iyo inta aan laga maarmi Karin ay yimaadaan xarumaha Shaqada.\nDhamaan Shaqaalaha dowladda ayaa waxaa la faray lix qodob oo looga hortagayo faafitanka Cudurka safmareenka ah ee Coronavirus, kuwaas oo kala ah.\n1: in ay ka fogaadaan salaamida gacan-qaadka ah kuna ekaadaan salaanta Islaamka.\n2: In ay xirtan Afxirka Maska.\n3: In hadii ay heli karaan ay gashadaan Glovis-ka Gacmaha.\n4: in ay isticmaalaan dareeraha gacmaha lagu nadiifiyo ama Saabuun\n5: In ay gacmahooda ka ilaaliyaan, indhaah, sanka iyo Afka inta karaankooda ah.\n6: In qofkii isku arka calaamadaha Coronavirus in uu la xiriiro Goobaha caafimaad kana ilaaliyo Bulshada inteeda kale.\nGo’aankan kasoo baxay Wasaaradda shaqada iyo arrimaha bulshada Xukuumadda Federaalka ah ee Soomaliya ayaa yimid kadib markii uu kordhay kiisaska cudurka COVID-19 ee Soomaaliya, isla markaana dad badan ay u geeriyoodeen.\nPrevious articleLaamaha Amniga oo Muqdisho ku qabtay Koox Burcad ah\nNext articleGuddoomiyaha Aqalka sare oo hal arrin ka dalbaday dowladda & Dowlad Goboleedyada


Beesha Caalamka Oo Shirkii Horumarinta Somaliland Ee Sannadkan U Soo Dirtay Diblomaasiyiin Ka Meeqaam Hooseeya Kuwii Sannadkii Hore+Xukuumada Oo Aan Kaba War Hayn | Saxil News Network\nBeesha Caalamka Oo Shirkii Horumarinta Somaliland Ee Sannadkan U Soo Dirtay Diblomaasiyiin Ka Meeqaam Hooseeya Kuwii Sannadkii Hore+Xukuumada Oo Aan Kaba War Hayn\nHargeysa (Saxilnews.com)-Wadamada beesha caalamka ee taageera horumarka Somaliland ayaa u muuqda inay hoos u dhigeen darajada wufuudii hore uga qayb geli jirtay shirka isu duwida mucaawinooyinka Somaliland oo sannadkiiba mar lagu qabto caasimadda Somaliland ee Hargeysa oo uu furo Madaxweyne Siilaanyo.\nShirkii 8aad ee sannadkan oo toddobaadkii dhammaaday ka furmay magaalada Hargeysa, ayaa lagu dareemay sida ay dawladaha reer Yurub hoos ugu dhigeen diblomaasiyiinta ay u soo wakiishaan ka qayb galka shirkan, marka la barbar dhigo shirkii 7aad ee kal hore ka qabsoomay magaalada Hargeysa.\nTusaale ahaan shirkii 7aad ee sannadkii hore ee 2014 ka qabsoomay magaalada Hargeysa waxa ka qayb galay wufuud culus oo ka socday dawladaha reer Yurub iyo hay’adaha kale ee Somaliland caawiya. Waxaana shirkaas kal hore goob-joog ka ahaa safiiro fadhigoodu yahay Nayroobi, halka aanu sannadkan hal safiir shirka ka qayb gelin.\nSannadkii hore ee 2014\nSannadkii hore ergadii shirkii 7aad ka qayb gashay waxa ka mid ahaa\nErgey sare oo ka socday baanka adduunka\nKu –xigeenka ergayga Qaramada Midoobay\nSafiir ku xigeenka Maraykanka\nXoghayaha guud ee IGAD\nErgey sare oo ka socday Baanka horumarinta Afrika\nIyo haweenay ku xigeenka ergayga ah oo ka socotay Midowga Yurub\nHase yeeshee sannadkan ma jirin wax safiir ah oo shirka ka qayb galay oo ka socday safaaradahaas sannadkii hore ka qayb galay. Sidoo kalena waxaan shirka iman xoghayaha guud ee urur goboleedka IGAD Maxbuub Macalin oo sanadkii hore goob-joog ahaa.\nErgada shirka 8aad ee sannadkan ka qayb gashay waxa ka mid ahaa\nKu-xigeenka Denmrak u qaabilsan mucaawinooyinka\nKu-xigeenka ergayga Qaramada Midoobay\nSarkaal ka socday DFID oo ingiriiska u qaabilsan mucaawinada\nHaweenayda ku xigeenka ergayga Midowga Yurub oo iyadu shirkii kal hore joogtay\nGeesta kale, shirkii kal hore waxa lagaga yaboohay lacago badan oo gaadhaya dhawr milyan oo dollar, oo ay ku yabooheen dalalkii hore ugu jiray iyo dalka Holland oo kal hore ku soo biiray, waxaanay ku yabooheen lacag gaadhaysa lix milyan oo dollar. Hase yeeshe sannadkan ma jiraan dalal cusub oo ku soo biiray caawimada horumarinta Somaliland, sidoo kalena ma jirin lacago miisaanka hore leekaa oo lagu yaboohay marka laga reebo mashaariic hore u socday oo lacagtooda lagu yaboohay.\nDadka arrimaha diblumaasiyadda odorosa ayaa arrintan ku macneeyey hoos u dhac ku yimid heerkii uu hore u taagnaa xidhiidhka wada shaqayneed ee ay Somaliland la wadaagto dawladaha iyo haayadaha kala duwan ee danayneeya Sanduuqa Horumarinta Somaliland. Waxaa iyaduna xusid mudan in arrintani ay ku soo beegmayso xilli uu Midowga Yurub hoos u dhigay heerkii joogitaankiisa Somaliland kadib markii uu dhowaan xafiiskiisa Hargeysa xidhay, marka laga reebo dhowr hawlwadeen oo si kooban u sii shaqaynaya.\nHoos-u-dhacan darajada xubnaha shirkan ka soo qaybgalay waxaa loo sibiri-saari karaa arrimo door ah oo ay ugu muhiimsantahay dalalka reer Yurub oo ay ka muuqato in ay qawadsan yihiin heerka dimuqraadiyadeed ee Somaliland, gaar ahaan doorashooyinka oo aad dib uga dhacay xilligoodii iyo muddo kordhinta labada sannadood ahayd; in dareenkaas ay bulshada caalamku qabtana waxa ugu yar ee laga dheehan karayaa waxa uu ahaa hadalkii ay haweenayda ah ku-xigeenka ergeyga dawladda Denmark u qaabilsan mucaawimooyinka Somaliland iyo Soomaaliya si cad madaxweynaha hortiisa madashii kulankan ugaga hadashay muhiimadda dimuqraadiyadda, doorashada golaha Guurtida iyo doorashooyinka waqtigoodii dib uga dhacay oo ay walaac ka muujisay.


30 xayeysiis bannaanka bilaash ah iyo mupi ah | Abuurista khadka tooska ah\nManuel Ramirez | | Khayraadka\nMarka aan sameyneyno mashruuc naqshadeyn ah (ama naqshadeynta xayeysiinta ama naqshadeynta websaydhka) soo bandhigida iyo muuqaalka ayaa ka mid ah qodobada ugu muhiimsan ka mid ah. Nasiib wanaagse, maanta waxaan haysannaa tiro badan oo kheyraad ah oo noo fududeynaya inaan soo bandhigno wax soo saar, fikrad ama fikrad.\nKheyraadkaas waxaa lagu magacaabaa Mockups iyo waxa caadiga ah waa in lagu heli karo qaab psd ah isla markaana ay diyaar u yihiin inay adeegsadaan walxaha caqliga badan. Hoos waxaad ka arki kartaa liistada 18 mockups xayeysiinta banaanka ah ee qaab psd ah.\n1 Bilaabista Joojinta Basaska Bilaashka ah\n2 Lacag La'aanta Iskuulada PSD\n3 Free Banner Streamer Mockup PSD\n4 Lacag La'aanta Calaamaynta Gawaarida PSD\n5 Lacag La'aanta Basaska London Free PSD\n6 Xayeysiinta Bannaanka Bilaashka ah ee PSD Jees-Up\n7 MockUp PSD Calaamadeynta Basaska Bilaashka ah\n8 Bilaash Van Mockup Psd\n9 Saldhigga Baska Xayeysiinta Bilaashka ah ee PSD\n10 Qurxinta Bilaashka ah ee Bilaashka Ah ee PSD\n11 Dibadda Pock Mockup template PSD\n12 Boodhadh yar oo lagu jeesjeeso PSD\n13 Boostada Xayeysiinta Gudaha\n14 Jadwalka Xayeysiinta Gudaha 02\n15 Joojinta Baska\n16 Joojinta Baska Boodhka 02\n17 10 Boorarka Magaalada\n18 Xayeysiiska waddada\n19 Xayeysiinta daaqada dukaanka\n20 Saxeexa gidaarka\n21 Saxeexa gidaarka sudhan 05\n22 Saxeexa gidaarka sudhan 03\n23 Saxeexa gidaarka sudhan 02\n24 5 boodhadh waaweyn oo baararka lagu cabo\n25 Saxeexa gidaarka sudhan 010\n26 Calaamadaha Windows\n28 Goobaha Cagaaran Alps\n29 Baarka Quay\nBilaabista Joojinta Basaska Bilaashka ah\nXayeysiinta banaanka loogu talagalay qaabee fikrad soo jiidasho leh iyadoo shimbirkaas duulaya.\nLacag La'aanta Iskuulada PSD\nIsku mid, laakiin leh hal cabbir guud ahaan noocyada kale ee xayeysiinta sida sawirka ka muuqata si fiican.\nFree Banner Streamer Mockup PSD\nIyada oo font aad u qaas ah in aqoonsiga astaanta wixii noqon kara dhacdooyin.\nLacag La'aanta Calaamaynta Gawaarida PSD\nKu dhiirrigeliyay cilmiga deegaanka iyo midabka ugu wanaagsan ee la xiriira dareenkaas, jees jees kaamil ah sababo kala duwan awgood.\nLacag La'aanta Basaska London Free PSD\nWixii cabirro waaweyn ah tan jees jees fiican baska.\nXayeysiinta Bannaanka Bilaashka ah ee PSD Jees-Up\nFudud oo leh font tilmaamaysa go'aanka iyo qaar xariiqyo sifo qeexan loo qeexay.\nMockUp PSD Calaamadeynta Basaska Bilaashka ah\nSi qumman caymis doonaya inuu calaamadeeyo fikradda kalsoonida shirkadda.\nBilaash Van Mockup Psd\nJees jees kale oo loogu talagalay a gaari leh nashqad cas iyo nooc toos ah.\nSaldhigga Baska Xayeysiinta Bilaashka ah ee PSD\nMid ahaan joogsiga baska iyada oo aan faan badan taasina waxay toos ugu socotaa barta.\nQurxinta Bilaashka ah ee Bilaashka Ah ee PSD\nUn Naqshadeynta qalabka guryaha.\nDibadda Pock Mockup template PSD\nUjeeddada liinta ee ciddiyaha xariiqyo jaantus ah oo qaabeeya sawirka xoogaa aan la taaban karin.\nBoodhadh yar oo lagu jeesjeeso PSD\nIn kale baaxad ballaadhan oo isku ujeeddo ah midab liin dhanaan ah\nBoostada Xayeysiinta Gudaha\nWixii boodhadhka caadiga ah ee waxaan ka heli karnaa suuq weyn oo leh font aad u soo jiidasho badan.\nJadwalka Xayeysiinta Gudaha 02\nIn ka badan sawirka garaafka ee hamburger oo leh naqshad aad u gaar ah.\nSi sababtu waa dhar iyo mood, Jees jeeskaan joogsiga baska.\nJoojinta Baska Boodhka 02\nKuwa kale version hore.\n10 Boorarka Magaalada\nToban boodhadh magaalo oo cabbirkoodu kala duwan yahay iyadoo ujeedku ku jiro midab cagaaran.\nUn jeesjees kaamil ah bandhigyada farshaxanka.\nXayeysiinta daaqada dukaanka\nHadaad fureyso a bakhaar khaas ah oo taabasho fiican leh, kani waa adiga.\nKuwa kale boodhadh aad u fiican naqshadeynta.\nSaxeexa gidaarka sudhan 05\nKhadadka taagan ee astaan u noqon kara ku habboon dukaan kasta oo ka bilaabmaya xarafka "M".\nSaxeexa gidaarka sudhan 03\nBakhaar ama nooc kasta oo ka mid ah alaabada gacanta lagu sameeyo.\nSaxeexa gidaarka sudhan 02\nMid kale oo leh hadaf la mid ah kii hore, laakiin badan oo la xiriira quraacda iyo cuntooyinka fudud.\n5 boodhadh waaweyn oo baararka lagu cabo\nWixii a baarka walaxda iyo in uu leeyahay "in", in ka badan kaamil ah. Mid kasta oo ka mid ah shanta waa shaqo wanaag.\nSaxeexa gidaarka sudhan 010\nBiir iyo cabitaan wanaagsan oo loogu talagalay boosta xoogaa hipster iyo guridda.\nUna Isku-xidhka casriga ee casriga ah ayaa ku samayn kara luul calaamadaas banaanka ah.\nWixii a dhacdo taas oo naqshadeynta ay tahay udub dhexaadka, ama middaas la rinjiyeeyay.\nGoobaha Cagaaran Alps\nNooc kasta oo ka mid ah aasaasid la xiriirta buurta.\nNaqshad gaar u ah maxaa warqad doon ah.\nMupi xallinta sare ee mupi ee qaabka PSD ayaa kuu oggolaaneysa adiga ayaa kuu oggolaan doonta inaad la qabsato lakabyada iyo walxaha caqliga leh ee aad jeceshahay inaad u qaabeyso. Qaaska u ah mupis-ka iyo saxafiyiinta laga yaabo inay ku yaalliin waddada ama xarumaha laga adeegto.\nWadada buuxda ee maqaalka: Hal-abuurka internetka » Khayraadka » Mupi Mockup iyo xayeysiinta banaanka lagu xayeysiinayo\nSidee loo helaa tan leh GIMP ama Photoshop?


Walaayo "Ciidan danbe Dibada laguma soo tababarayo" | KEYDMEDIA ONLINE\nWalaayo “Ciidan danbe Dibada laguma soo tababarayo”\nAfhayeenka Xukuumada KMG ah Soomaaliya C/qaadir Max'ud Walaayo ayaa shaaca ka qaaday in Dowlada KMG ah Soomaaliya aan mar danbe ciidamo loogu soo tababari doonin Dalka dibadiisa.\n"Waxaa leysku afgartay in Qm xafiisyo ay ka sameysato Soomaaliya, isla markaana tasiilaadka Dowlada loogu tala galay si toos ah gacanta Dowlada ay u soo galaan iyadoo aanu jiriin cid u dhaxeyneysa dhinacyada" sidaa waxaa yiri Mr walaayo.\nHadalka afhayeenka ayaa ka danbeeyay kadib markii uu maanta Magaalada Muqdisho dib ugu soo laabtay R.wasaaraha Xukuumada KMG ah Soomaaliya Cumar C/rashiid Cali oo dhawaanahan kula lahaa Magaalada Nairobi hey'adaha Qaramada Midoobay.\nWaxaa uu carrabka ku adkeeyay afhayeenka in gudaha Dalka laga dhisi doono xeryo lagy tababaro Ciidamada Dowlada si looga maarmo Tababarada banaanka loogu dirayo ciidamada Dowlada.\nInkastoo xili walba la sheego in la tababarayo Ciidamo Dowlada ay leedahay ayaa hadana waxaa xusid mudan in aanu jirin horumar haba yaraatee oo ay ciidamada ka gaaraan Dagaalada Dowlada kale dhaxeeya dhinacyada ka soo horjeeda.


Isaga oo jooga xafiiskiisa oo ku yaalla dabaqa sare, oo aad u fikiraya isla markaana isla maqan ayuu nin ordayaa u soo galay, kaasi oo qaylinayay, waxaana uu ku yidhi “Waar yaa Cali , inankaagii Yuusuf shil gaadhi ayuu galay, isla goobtiina wuu ku dhintay”. Ninkii isaga oo aad u naxsan ayuu si orod ah uga soo dhaadhacay dabaqii sare.\nMarkii uu meel dhexe marayo ayuu ogaaday inuu fuushanaa dabaqa 10aad oo ahayd inuu wiishka soo raaco. Isagoo weli ordaya ayuu haddana xusuustay in aanay caruurtiisa kuba jirin wiil la yidhaa magaca Yuusuf.\nMuddo yar isaga oo weli degdeg ku jira ayuu haddana ogaaday in aan isaga xataa magaciisa laba odhan Cali, oo magaca uu ninku ugu yeedhayay ah. Mar danbe ayuu ogaaday in ninka warka loo sheegayay aanu isaga ahayn ee ninka fariinta keenay uu ku khalday xafiis kale.\nFikirka faraha badani wuxuu sababi karaa inaad naxdin u dhimato, markaa weligaa aduunayada iyo fikirkeeda ha isku sii dayn, u xalil dhib kasta sida ugu sahlan.


Afhayeenka Xarakada Al-Shabaab oo eedeymo kulul u jeediyey Heyadaha u dooda xuquuqda aadanaha | Salaan Media\nHome Wararka Afhayeenka Xarakada Al-Shabaab oo eedeymo kulul u jeediyey Heyadaha u dooda xuquuqda...\nAfhayeenka Xarakada Al-Shabaab oo eedeymo kulul u jeediyey Heyadaha u dooda xuquuqda aadanaha\nKhamiis,18.4.13 (SM)Afhayeenka Xarakada Al-shabaab Shiikh Cali Max’uud Raage (Shiikh Cali Dheere) ayaa ku eedeeyey heyadaha caalamiga ah ee dooda xuquuqda aadanaha iney u shaqeeyaan danaha dalalka reer galbeedka.\nShiikh Cali Dheere ayaa intaa ku daray in heyadahaas ay had iyo jeer qariyaan dhibaatooyinka dalalka caalamka loogu geysto dad muslimiinta ah ayna buun buuniyaan dhibaatada ay geystaan muslimiinta is difaacaya ee dulmiga lagu hayo.\n“kuwa isku sheegaya hay’adaha xuquuqul insaanka, waa kuwo u adeega danaha gaalada, waxaana taas caddeyn u ah marka ay ka hadlayaan dadkii ku dhintay weerarkii Maxkamadaha, maxay uga hadli waayeen markii guryaha Muqdisho madaafiicda lagu garaacayay, taangiyada dadka la dar-darsiinayay, ilmaha saqiirrada ah la gawracayay, maydadka dadka muslimiinta ah waddooyinka ay daadsanaayeen, “ ayuu yiri Shiikh Cali dheere.\nAfhayeenka Xarakada Al-Shabaabayaa sheegay ineysan iyagu dan iyo muraad ka laheyn qeylo dhaanta iyo cambaareynta kaga imaneysa hay’adaha xuquuqda aadanaha, ayna sii wadi doonaan weerarada ay ku hayaan xarumaha dowlada iyo kuwa AMISOM.\n“Qaylada kasoo yeertay hay’adaha xuquuqda aadanaha isku sheegaya waxay ku salaysan tahay wixii ay gaalada ay iyaga u shaqeeyaan ay qarashka ku bixinayeen oo ay arkayaan inay sii bur-burayaan” ayuu intaa ku daray Shiikh Cali Dheere oo mar kale difaacay weerarkii ay ku qaadeen xarunta maxkamadaha gobolka Banaadir Axadii ina dhaaftay.


Xog: Maxaa kala socotaa tirada shaqaalaha DF ee la saadaalinaao in laga jaro mushaarka? - Caasimada Online\nHome Warar Xog: Maxaa kala socotaa tirada shaqaalaha DF ee la saadaalinaao in laga...\nXog: Maxaa kala socotaa tirada shaqaalaha DF ee la saadaalinaao in laga jaro mushaarka?\nMuqdisho (Caasimada Online) – Xukuumada Somalia ayaa wada qorsho ay ku jareyso Mushaaraadka ay qaatan Shaqaale u diiwaan gashan dowlada Federaalka ah ee Somalia.\nShaqaalaha laga jari doono Mushaarka ayay xukuumada Somalia ku eedeysay inaanu xaadirin shaqooyinka, hase yeeshee ay u taagan yihiin keliya qaadashada mushaarka.\nBaaritaan hordhac ah oo ay sameeyen Xubno wakiil u ah Xukuumada Somalia ayaa sheegay in Shaqaalaha la calaameeyay ee laga jari doono Mushaaraadka aysan qaarkood joogin dalka.\nGudigaan sida hoose u wada baaritaanka ayaa sheegay inay jiraan shaqaale badan oo qaarkood aan lagu heyn nolol iyo geeri kuwaa oo si toosa loo qaato mushaarkooda.\nBaaritaanka la sameeyay ayaa waxaa sidoo kale lagu ogaaday in shaqsiyaad xilal ka haya dowlada ay qaab sharci daro ah u qaatan mushaarka shaqaale ka tirsanaa dowlada oo ku dhintay musiibooyinka ka dhacay dalka.\nSidoo kale, shaqaalaha u diiwaangeshan Wasaaradda shaqada iyo shaqaalaha ayaa tirro ahaan ka badan 5,000 oo shaqaale ah,waxaana uu xusay in hadda dowladda ay mushaarka ka joojineyso shaqaale diiwaangeshan oo aan shaqeyn.\nWasaaradda shaqada iyo shaqaalaha ayaa amar lagu siiyay inay kala sifeyso dhammaan shaqaalaha rayidka ah si loo helo xaqiiqda dhabta ah.\nDocda kale, shaqaalaha la qorsheynaayo in laga jaro mushaaraadka ayaa u dhexeyn doona 1,000 ilaa 1,500 oo lagu sifeeyay inay yihiin mashaqeystayaal.


WAR DEG DEG AH-Madaxweynihii hore ee Soomaaliya Xasan Sheekh oo war cusub ku dhawaaqay – Puntland News\nHome 2017 October 12 Somali News WAR DEG DEG AH-Madaxweynihii hore ee Soomaaliya Xasan Sheekh oo war cusub ku dhawaaqay\nOctober 12, 2017 · by\tMohamed Sheikh · 2\nMadaxweynihii hore ee Soomaaliya Xasan Sheekh Maxamuud ayaa ka hadlay munaasabadda maalinta calanka, isagoo baaq u diray dadka Soomaaliyeed.\n“Maanta oo ah 12 October, waxay ku asteeysan tahay maalintii ugu horreeysay ee Calankeenna Soomaaliyeed gayiga laga taagay, Sannadkii 1954tii. Waa maalin inaga mudan xusuus iyo weyneeyn sidaa darteed, waxaan dhammaan Ummadda Soomaaliyeed ugu hambalyeeynayaa maalintaan qiimaha innoo leh..” ayuu yiri Xasan Sheekh oo farriin soo diray.\nWuxuu intaas ku daray in Calanka ay naftooda u soo hureen halyeeyo Soomaaliyeed, loona baahan yahay in muhiimadiisa dhowrno islamarkaana ilaalino, “Waa inaan kana shaqeeyno Qarannimada iyo midnimada Ummadda Soomaaliyeed…” ayuuna sii raaciyay.\n2 thoughts on “WAR DEG DEG AH-Madaxweynihii hore ee Soomaaliya Xasan Sheekh oo war cusub ku dhawaaqay”\nmohamed sulub October 12, 2017 at 2:57 pm · Edit\nwaxa lahuba madaxweynihi hoore ee somaliya xassan,sh.maxamuud in uu dhamey midka hader talada wadanka haya ee farmajo,in kasto xassan laftigisu shido badna waxuu dhamey midka hader mesha jooga ee farmajo laleyahay.\nomar a mohamed October 12, 2017 at 8:36 pm · Edit\nXassan shiikh haduu wadani yahay qiime calan yaqaano xaa isaga iyo lacagtiisii qurba ku qasbey isagoo madaxweyne ka noqdey wadanka?


Maxaa dhiirrigelinaya Ficillada TABAN ee imtixaanaadka shahaadiga ah? |\nQiimaynta horumarka waxbarasho ee ardaygu waxay xaqiijisaa in la gaadhay ujeeddooyinkii waxbarasho ee dal lahaa iyo in kale (Wheeler, 1997).\nSidaa uu ku doodayo Nevo (1995) qiimayntaasi siyaabo kala duwan ayay u arkaan khubarada waxbarashadu; qiimayntu waa mid xog siinaysa go’aan qaatayaasha waxbarashada si ay u qaataan go’aanno horumarineed oo ay ku hagayaan waxbarashada dal., waa hab lagu ogaanayo macluumaad sax ah oo ku saabsan tayada ama tayo la’aanta shay ka tirsan manhajka waxbarashada ee dalkaasi ku dhaqmayo si loo helo jiilkii hoggaamineed ee mustaqbalka dalka ee qaabayn lahaa bulshadaasi.\nImtixaanaadka ardaydu waa nidaam lagu cabbirayo in ay ardaydu waxyaabihii la baray ay barteen iyo in kale. Waa nidaam lagu ogaanayo kartida macallinka ee gudbinta waxbarashadii uu tabinayay. Imtixaankaasi waa kuwo ka yimaadda gudaha dugsiga & kuwo dibadeed. Imtixaanaadka gudaha waa kuwo ay diyaariyaan macallimiinta dugsigu iyagoo raacaya hababka baaritaano, warbixino iyo imtixaano bileedyo ardaygu galayo. Imtixaanaadka ka baxsan dugsigu (External Exams) waa kuwo loo samaynayo dano daleed oo lagu ogaanayo tayada iyo qiimaha waxbarashadii uu macallinka dugsigu u tabinayay ardayga muddadii uu dugsiga ka tirsanaa, waa imtixaano shaqo iyo saamayn midna aysan ku lahayn macallimiinta dugsiyadii ardaygu ka tirsanaa maaddaama oo ardaygii & macalinkiiba la qiimaynayo – Somaliland waxaa masuul uga ah Guddida Imtixaanaadka Qaranka (Somaliland National Examination Board – SLNEB). Natiijada ka soo baxda Imtixaanaadkaasi waxaa loo isticmaalaa in go’aano lagu qaato lagu qiimaynayo awoodda aqooneed ee ardayga la imtixaamay (Fasasi, 2006). Imtixaanaadkaasi waxay aradyga u suuro galinayaan in uu waxbarasho sare galo ama uu shaqo ku galo. Sidaasi oo ay tahay, go’aanno badan oo ku wajahan imtixaankii ardayga laga qaaday ee waddankeenu ma ahan kuwo dhammaantood wada sax ah, sababo ay keeneen dhaqannada ka hor imanaya hab imtixaanka togan ee looga baahnaa ardayga ee sababay qishka baahey ee imtixaanaadku.\nDiyaar garowga & dhamaystirka Manhajka Waxbarasho; Dhisida kalsoonida ardaygu waa arrimaha muhiim ka u ah imtixaanaadka ardayga laga qaadayo si ay ugu gutaan hab daacadnimo ah oo togan.\nMarka aad eegto dugsiyada Sare ee dalka inta badan manhajka waxbarasho waxaa lagu dedaalaa in la dhammaystiro – dhammaystirkaasi manhajku ma ahan mid sidii loogu talo galay u socda oo wakhtigii ku habboonaa qabsoomaya, waxaase loo dhammays tiraa hab boobsiis ah iyadoo bilaha u dambeeya ardayda wakhtiyada cidhiidhi lagaga dhigo oo ay soo kallahaan, galinka dambe soo noqdaan isla markaana ay xiisas aad u badan ay qaataan. Tani waxay keentay in ardayga uu diyaar garowgiisu xumaado isla markaana ay ku dhacdo kalsooni darro badan oo sababta in uu qish sameeyo – waayo ma hayo wakhti ku filan oo uu ku diyaariyo ama ku barto wixii manhaj ahaa ee sida boobsiiska ah loo baray wakhtiyadii u dambeeyey ee ku dhawaa imtixaanaadka. Waa uu ku balaadhaa akhrisku oo ay ka baahdaa isla markaana wuxuu galaa xaalad qabyo-qabyo ah oo ardaygu aanu imtixaanka u galayn sidii daacadnimada ahayd ee laga rabay – taasi baddalkeeda wuxuu isku hawlaa xaalad & farsamo kasta oo uu ardaygu qish & tuugo ku samayn karo.\nCadaadiska ardayga si uu darajo sarre u keeno & Dacaayadaha ardayda u saraysa imtixaanaadka;Iyadoo diyaar garowga hore ee dhanka dhammaystirka manhajku ay wax walba sal u tahay ayay haddana waalidku culays & cadaadis ardayga ku saaraan in uu darajo sare keeno si uu ugu gudbo darajada waxbarasho ee tan uu ka gudbayo ku xigta, waalidku xog kama hayaan xaaladda diyaar garow ee dhanka dugsiga & xaalada kalsoonida ardayga ee imtixaanku inta ay leegtahay.\nAgabka Waxbarasho; Kisilu (2000) wuxuu ogaaday in yaraanshiyaha ama la’aanshiyaha agabka waxbarasho ee dugsiyadu ay sababaan in ardaydu qishaan maadaama oo aanay haysan agab ku filan sida; buugaagta, goobaha wax lagu akhriyo, laababka lagu sameeyo waxyaabaha u baahan in ardaydu ay gacanta ka qabtaan ee sayniska ah – agabkaasi oo ah mid dhisi lahaa kalsoonida ardayga. Somaliland oo ah dal duruufo badan ku hareeraysan yihiin inta badan dugsiyadu malaha goobahaasi kaabaya ardayga marka laga reebbo dugsiyo gaar loo leeyahay oo agabkaasi laga helayo balse dhamaan bulshadu aanay fursad u wada lahayn duruufaha dhaqaale ee dalka ku gadaaman dartood.\nLa talinta, tilmaamidda & toosinta ardayga; In ardayga talooyin laga siiyo hab akhriska wanaagsan, diyaar garowga waxbarasho, hababka imtixaanaadka loo galo, natiijada xun ee qishku leeyahay, maamulidda wakhtiga, sida loogu adkaysto saamaynta ardayda aan fiicnayn ku yeelanayaan ardayga & kor u qaadidda hiigsiga & hammiga ardayga waa waxyaabaha abuura kalsoonida ardayga. Somaliland dugsiyadeeda waxbarasho gabi ahaan malaha qaybo u qaabilsan arrimahaasi aan kor ku soo sheegay oo muhiim u ah qaabaynta & qor-qoridda ardayga.\nIlaalada Imtixaanaadka & Tiknoolajiyadda; Kartida Ilaaliyayaasha hab-dhaqanka inta lagu guda jiro imtixaanka ayaa ah sababaha la ogaaday in ay keenaan in ardaydu qishaan. Njeru (2008) wuxuu ogaaday in ilaaliyayaasha qaarkood aysan ahayn kuwo u diyaarsan habka wax loo ilaaliyo ama se ay ku mashquulaan in ay akhriyaan jariirado & waxyaabo kale. Somaliland waxaa si cad oo aad u muuqata loo ogodaay in ilaaliyayaasha imtixaanaadka qaarkood ay yihiin kuwo la shaqaynaya ardayda, iyagoo ardaydu hab musuqmaasuq ah ilaaliyahaasha ula macaamilayaan. Arday badan oo aan la kulmay oo ka mid ah kuwa dugsiyada sare waxay ii xaqiijiyeen in ilaaliyayaasha qaarkood ay kaliya ka ilaaliyaan hadba cidda soo booqanaysa hoolka imtixaanka, marka laga noqdana ay hawshooda qishka halkii ka sii wataan – tani waxay ardayda siinaysaa xaalad & fursad ay ku qishi karaan imtixaanka si xorriyad ah. Taasi beddelkeeda waxaa aad u badan iyana ilaaliyayaasha akhlaaqiyaadka suubban & kartida leh ee waajibaadkaasi la saaray u gudanaya sida qiimaha & wanaagga leh kuwaasi oo ay ardaydu cadaadis ku hayaan marka ay imtixaanaadku dhammaadaan.


Dib u dhac ku yimid Shirkii Muqdisho [Maxaa sababay?] | KEYDMEDIA ONLINE\nDib u dhac ku yimid Shirkii Muqdisho [Maxaa sababay?]\nRooble ayaa ka maqan dalka, isagoo mudo saddex maalin ah safar ku jooga dalka Masar, oo casumaad uu ka helay El-Sisi.\nMUQDISHO, Soomaaliya - Waxaa dib u dhac ku yimid Shirka Gollaha Wadatashiga Qaran ee doorashooyinka, kaasoo la filayay inuu Maanta ka furmo magaaladda Muqdisho.\nSababta baaqashadda ayaa ah inuu Ra'iisul Wasaare Rooble ka maqan yahay dalka, oo uu booqasho wali ku joogo Masar iyo Madaxda Maamul Goboleed oo Muqdisho soo gaarin.\nUjeedka Shirka oo uu iclaamiyay Rooble ayaa ah in Madaxda ay uga tashadaan doorashadda Aqalka Hoose, dhaqaalaha dowladda ka dalbatay Beesha caalamka oo aan weli la helin iyo amniga goobaha lagu dooranayo Xildhibaanada.\nDoorashadda Soomaaliya ayaa sanadkan noqotay mid laga sii rajo-dhigayo, iyadoo qaabka ay ku socoto ka muuqdo habacsanaan, caajis iyo wadashaqeyn la'aan, waxaana weli la xalin khilaafka gudiga Somaliland iyo Gedo.\nDib u dhaca ka jira jadwalka doorashadda, ayaa marba marka ka damabeysa sii daba-dheeraanaya, waxaana suurta-gal ah inay gaarto sanadkan soo socda, hadii aan wax iska-bedelin xaaladda jirta.\nIllaa hadda, waxaan la dhameytirin doorashadda Aqalka Sare oo 54 kursi ka kooban, iyadoo HirShabeelle aysan ka billaaban doorashadda, waxaana sidoo kale kuraas ku harsan tahay Jubbaland iyo Galmudug.\nDoorashadda Soomaaliya waxaa jihada ka lumiyay Farmaajo, oo waqtigii loogu diyaar-garoobi lahaa ku lumiyay dagaal siyaasadeed oo dantiisa ku jira iyo ka shaqeynta mudo-korarsigiisa.\nSacuudiga oo bedelay qorshaha RW Rooble iyo Madaxda Maamul Goboleedyada ee ahaa inay Shir isagu yimaadaan Maanta Muqdisho kadib markii loo soo diray dhamaantood Casuumaad.\nDahaxal sugaha boqortooyada Sacuudiga, Maxamed bin Salmaan, ayaa casuumaad rasmi ah u soo diray Ra’iisul Wasaaraha Soomaaliya Maxamed Xuseen Rooble iyo Madaxweynayaasha Dowladaha Xubnaha ka ah Dowladda Federaalka, waxaana la filayaa in ay maalmaha soo aaddan u socdaalaan Riyaad.\nU jeedka casuumaadda boqortooyada ayaa la rumeysan yahay in uu salka ku hayo dano siyaasadeed oo ku wajahan xiriirka diblumaasiyadeed ee labada dal oo aad u liitay afartii sano ee Farmaajo Madaxweynaha ka ahaa Soomaaliya.\nSida ay dhawaan howlwadeenno ka tirsan xaafiiska Ra’iisul Wasaaraha u sheegeen Keydmedia Online, Sacuudiga ayaa joojiyay lacag gunno ah oo uu hore ugu kaabi jiray miisaaniyadda Dowladda, taas oo sanadkaan la qorsheynayay in lagu daro lacagta doorashooyinka.


Thursday April 09, 2015 - 20:27:54 in Wararka by Super Admin\nNinka hooyadii dilay oo lagu magacaabo Cumar Cabdiraxmaan Faroole ayaa si ula kac ahrasaas ugu harqiyay hooyadii sida ay inoo xaqiijiyeen qaar kamid ah dadka ku dhaqan magaalada Garowe oo ay odayaal kamid yihiin, waxaana haatan magaalada ka jirta xaalad kacsanaan ah.\nIllaa iyo hadda lama sheegin sababta ay arrintan ku dhacday, balse waxaa la sheegayaa in wiilka xaaska aabihii Faroole dilay uu caan ku yahay af xumo, kufsiga dumarka iyo dilka dadka liita.\nXiriiro aynu la sameynay Cabdiraxmaan Faroole ayaaney inoo suura galin inaan khadka isgaarsiinta ku helno. Balse waxay arrintan imaneysaa xilli habeenkii xalay madaxtooyada magaalada Garowe ay isku aflagaadeeyeen sarkaal iyo Cabdiwali Gaas, taasoo keentay in uu Gaas sarkaalka ku dalbado ciidamo ilkahana laga daadiyo.\nDhinaca kale waxaa habeenkii xalay xabsiga magaalada Garowe ka baxsaday dad ahlu diin ah oo ay soo xireen ciidamada BIS-ta oo ay dadku u yaqaanaan (Ashahaado la dirirka) waxaana haatan maamulka Puntlan ka dhex taagan buuq arrintaasi la xiriira.\nMadaxda iyo saraakiisha sarsare ee maamulka ayaa baxsashada maxaabiista ku eedeynaya Cali Nuur Xaaji oo ah taliyaha ciidanka Asluubta, inkastoo uu isaguna diidan yahay eeda loo jeediyay.\nWeerar gaadiid lagu furtay maxaabiisna Kenyaan ahna lagu qabsaday oo ka dhacay gobolka Wajeer.


Wararkii Dibada ee Maanta iyo warqabadka SBC International – SBC\nWararkii Dibada ee Maanta iyo warqabadka SBC International\nWashington oo cunaqabatayn ku soo rogtay madaxweynaha Syria iyo mas’uuliyiin kale\nWashington:-Madaxweynaha dalka Mareykanka ayaa saxiixay amar fulin ah oo cunaqabatayn toos ah lagu saarayo madaxweynaha dalka Syria iyo lix kamid ah mas’uuliyiinta sar sare ee dowladda Syria kuwaasi oo ay Washington ku tilmaamtay in ay qeyb ka yihiin caburinta dhaqdhaqaaqyada looga soo horjeedo nidaamka Bashaar Al-asad.\nMas’uuliyiinta dowladda mareykanka ay cunaqabtaynta ku soo rogtay ayaa waxaa kamid ah Faaruuq Al-sharac oo ah madaxweyne kuxigeenka dalkaas Syria , Caadil Safar madaxa xukuumadda ,Maxed Ibraahim Al-shacaar wasiirka arrimaha gudaha, Cali Xabiib Maxamuud wasiirka gaashaandhiga, C/fataax Qudsi madaxa sirdoonka milateriga iyo Maxed Diib Seytuun madaxa amaanka siyaasada.\nAqalka cad mareykanka ayaa sheegay in qaraarkan uu kadhigan yahay dadaal cadaadis lagu saarayo xukuumadda Syria si ay u joojiso dhibaataynta shacabkeeda.\nBayaan ka soo baxay wasaaradda Khasnada mareykanka ayaa lagu sheegay in cunaqabtayntani ay kadhigan tahay fariin culus oo loo dirayo madaxweyne Asad iyo nidaamkiisa.\nMa aha markii ugu horeesay ay dowladda mareykanku cunaqabatyn ku soo rogto mas’uuliyiin katirsan maamulka dalka Syria.\nLaba toddobaad ka hor dowladda mareykanka ayaa cunaqabtayn ku soo rogtay Maahir Al-asad oo ay walaalo yihiin madaxweyne Bashaar Al-asad iyo mas’uuliyiin kale.\nXoghayaha guud ee Golaha iskaashiga oo ka ambabaxay sanca\nSanca:- Xoghayaha guud ee golaha iskaashiga gacanka C/ladhiif Ziyaani ayaa ka ambabaxay magaalada Sanca iyadoo wax heshiis ah aan laga gaarin khilaafka u dhexeeya dowladda iyo mucaaradka dalkaas Yemen.\nWaxaa jirey warar sheegayey in ay suurtagal tahay in labada dhinac ay saxiixaan heshiis uu garwadeen ka yahay golaha iskaashiga Khaliijka kaasi oo dhigaya in madaxweyne Saalax uu si nabad ah ku wareejiyo maamulka.\nSidoo kale dublumaasiyiin mareykan iyo Yurubiyaan ah ayaa ka qeyb galay dhexdhexaadinta iyo in si nabad ah lagu dhameeyo khilaafka labada dhinac iyo in la dhageysto cabashooyinka shacabka iyo baahidooda.\nQodobada Heshiiskan ayaa waxaa kamid ah dhistaanka xukuumad midnimo qaran oo uu madax ka noqonayo xisbiga talada haya islamarkaana uu xisbigu qaato wasiiro muuqda iyo in madaxweyne Saalax la siiyo damaanad qaad cad oo ka badbaadinaya marka uu xilka wareejiyo in garsoorka la la tiigsado isaga iyo qoyskiisa iyo boqolaal kamid ah saraakiisha maamulkiisa.\nMadaxweyne Saalax ayaa horey ugu adkeysanayey inuusan xilka ka degi doonin illaa wakhtigiisa ka dhamaanayo sanadka 2013, balse waxaa si hoose u socday waan waanta ay wadaan wadamada Khaliijka oo hada u muuqata in lagu guul dareystay in laga dhaadhiciyo Cali C/della Saalax inuu xilka ka dego, maadaama qodobada uu ku xiray Madaxweynaha saxiixa heshiiskan ay yihiin kuwo aan weli si buuxda aysan u ogolaan kooxaha mucaaridka.\nDhanka kale Mucaaridka Yemen ayaa ku kala qeybsan weli aqbalaada codsiga Madaxweynaha Yemen, ayadoo qaar kamid ah kacdoonka Yemen, ay doonayaan in Madaxweynaha maxkamad loo soo taago danbiyadaasi, halka kuwo kalena ay sheegayaan inaan la aamini karin waxa uu sheego Madaxweynaha sidaa darteedna diiday inay gor gortan noocaan ah la galaan.\nKuwait iyo Iran oo ku heshiiyey in xiriirkooda dib u soo celiyaan\nKuwait:- wasiirka arrimaha dibadda Iran ninka lagu magcaabo Cali Akbar Saalixi ayaa sheegay in Iran iyo Kuwait ay isku afgarteen in safiiradaooda dib u soo celiyaan si loo qaboojiyo qalalaasaha horseeday in xiriirka labada dal uu xumaado kadib markii ay maxakmad Kuwaiti ah ay xukuntay labo muwaadiniin Iraaniyiin ah oo lagu eedeeyey in ay ka tirsan yihiin shabakad wax u basaasta dowladda Iran.\nMr Saalixi ayaa booqasho ku tagay magaalada Kuwait , halkkaasi oo uu kulan kula yeeshay guddoomiyaha golaha Umadda dalka Kuwait Jaasim Alqaraafi islamrkaana waxay isku afgarteen in si deg deg ah loo ambaqaado xiriirkii laba geesoodka ahaa ee u dhexeeyey labada dal.\nMar uu ka hadlayey saalixi muwaadiniinta Iiraaniyiinta ay dowladda Iran u xirxirtay howlo la xiriira basaasnimo waxa uu tilmaamay in dalkasta uu u madax banaan yahay ilaalinta xasiloonidiisa balse waxaan filayaa ayuu raaciyey in ay ku dhamaan doonto natiijo wax ku ool ah.\nMr saalixi ayaa ku gacan seeray cabsida dowladaha khaliijka ay ka qabaan dowladda Iran , wuxuuna sheegay in siyaasadda Iran ay tahay dalalka deriska ah xasilooni iyo degnaansho ay kula noolaato.\nBooqashada Saalixi ayaa daba socoto booqasho uu ku soo maray labadii usbuuc ee la soo dhaafay dalalka Qadar, Imaaraatka, Cumaan iyo ciraaq .\nBayaan ka soo baxay safaaradda Iran ee dalka Kuwait ayaa lagu sheegay in Mr Saalixi uu la kulmi doono Amiirka Kuwait Sabaax Al-axmed Al-sabaax iyo dhigiisa Maxed Al-sabaax iyo mas’uuliyiin sar sare.\nKulankii Baarlamaanka dalka kuwait oo la isku Feeray buuq iyo fowdona ku soo dhamaaday\nKuwait:-Kulan ay xildhibaanada shiicada iyo sunniga dalka Kuwait ay ku yeesheen xarunta golaha Ummadda ee magaalda kuwait ayaa ku soo dhamaaday buuq, fowdo iyo gacan ka hadal.\nKulanka oo ujeedadiisu ay aheyd ka doodida xaaladda muwaadiniinta kuweytiyiinta ku xirxiran xabsiga Guantinamo Bay ayaa waxaa si kaftan ah uga hadlay mid kamid ah xildhibaanada shiicada oo lagu magcaabo Xuseen Alqalaaf oo sheegay in kuwa ku xiran xabsiga Guantinamo Bay in ay yihiin maleeshiyaat Alqaaacidda u shaqeeya.\nHadalka ka soo baxay xildhibaanka shiicada ayaa waxaa jawaab kulul ka bixiyey xildhibaan lagu magcaabo Jamcaan Al-xariish oo ah xildhibaan matala ururka Ikhwaanul Muslimiin ee dalka Kuwait kaas oo sheegay in fadhiga barlamanka looga hadlayo muwaadiniin kuweytiyaan ah oo kujira xabsiga Guantinamo balse aysan ahayn maleeshiyaat Al-qaacidda u shaqeeya.\nMarkii uu arinkaasi ka dhawaajiyay xildhibaanka ayaa mar qura hoolka waxaa is qabsaday buuq iyo saxmad waxaana faraha ka baxay koontaroolkii iyo qaab maamulkii shirka iyadoona xildhibaanada qaarkood ay bilaabeen qeylo iyo dagaal.\nGudoomiyaha golaha Umadda Kuwait Jaasim Alqaraafi ayaa markii ay xaalada halkaasi mareyso waxa uu ka dhawaajiyay in kulanka uu xiranyahay.\nFadhiga golaha Umadda dalka kuwait ayaa waxaa goobjoog ka ahaa wafdi katirsan qareenada mareykanka kuwaasi oo u xilsaaran difaaca maxaabiista kuweytiyyinta ee ku jira xasbiga Guantinamo Bay.\nWebsiteka wikileaks ayaa marsii horeysay sheegay isagoo soo xiganaya safiirka mareykanka ee dalka Kuwait in wasiirka arrimaha gudaha kuwait Sheekh Jaabir Al-sabaax uu ugu baaqay dowladda mareykanka in ay dil toogasho ah ku fuliso kuweytiyiinta ku jira xabsiga Guantinamo Bay.\nXukuumadda Kuwait ayaa ku gacan seertay warbixintaas waxayna ku tilmaamtay in ay tahay mid aan sal iyo raad toona la heyn.


Gen Cali Gaab oo ka badbaaday qarax lala eegtay gaarigiisa. - Ceelhuur Online\nHome > Wararka Maanta > Gen Cali Gaab oo ka badbaaday qarax lala eegtay gaarigiisa.\nMay 20, 2020 admin759\nQaraxa ayaa gaariga lagula eegtay agagaarka Isgoyska Banaadir, waxaana ka dhashay dhimasho iyo dhaawac sida saraakiisha Amaanka Soomaaliya u xaqiijiyeen Mustaqbal.\n“Qaraxa waxaa ku dhintay hal askari oo gaariga ka saarnaa dusha sare askarta gudaha ku jirtay dhaawac ayaa gaaray” sidaasi waxaa warbaahinta u sheegay sarkaal ka tirsan Ciidanka Booliska Soomaaliyeed.\nQaraxyada miino ee muddooyinkan ka dhaca magaalada Muqdisho ayaa isa soo tarayay, waxaana lala beegsanayay gaadiidka ay la socdaan Ciidamada amaanka Dowladda Faderaalka Soomaaliya.\nAhlu Sunno oo ka hadashay Doorashada Madaxweynaha Galmudug


Baaritaan shaki badan dhaliyay oo lagu sameynayo shaqaalaha kala duwan ee hay’adaha dowladda – Bandhiga\nWar qoraal ah oo ka soo baxay Wasaaradda Shaqada iyo Arrimaha Bulshada ee xukuumadsa Somalia ayaa lagu shaacisay in baaritaano cusub oo la xiriira dhinaca amniga lagu sameynayo dhammaan shaqaalaha kala duwan ee dowladda.\nSii hayaha Wasiirka Shaqada iyo arrimaha bulshada Sadiiq Xirsi Warfaa ayaa sheegay in shaqaalaha DFS baaritaano amni lagu sameyn doono, si loo hubiyo macluumaadkooda saxda ah, isla markaana lala yeelan doono wareysiyo.\nSaraakiisha Hay’adda Nabadsugida iyo Sirdoonka Qaranka Soomaaliyeed ee NISA ayaa qoraalka lagu sheegay iney baaritaanka ku sameeyn doonto shaqaalaha oo laga codsaday inay la shaqeeyaan. lamana oga waxa baaritaankan sababay iyo tuhunka jira.\nLama oga ujeedka saxda ah ee Baaritaankan balse wararka ayaa sheegaya in qaar kamid ah shaqaalaha dowladda Booska lagu badali doono kuwa kale.


Wararka Maanta: Arbaco, Jan 15, 2014-Dagaal Al-shabaab iyo ciidamada dowladda ku dhexmaray Mahadaay\nInta la ogyahay 10-qof oo dhinacyadii dagaalamay ah ayaa ku dhintay iyadoo ay ku dhaawacmeen labaatameeyo kale, waxaana dagaalkan uu ahaa kii ugu cuslaa ee Al-shabaab iyo ciidamada dowladda ku dhexmara gobolka Shabeellada dhexe.\nGoobjoogayaal ku sugan degmada Mahadaay ayaa u sheegay saxaafadda in ciidamada Al-shabaab ay si buuxda xalay ula wareegeen degmada Mahadaay ayna saakay aroortii isaga baxeen degmada.\nXoogagga Al-shabaab ayaa la sheegay inay saakay aroortii ay iskood uga baxeen degmada Mahadaay iyo deegaanka Buurane oo sannadkii hore lagala wareegay, iyagoo horay u sii kexeystay gaadiid ay lahaayeen saraakiisha dowladda iyo ciidamadii ku sugnaa degmadaas.\nSaraakiil ka tirsan ciidamada dowladda ee ku sugnaa Mahadaay ayaa sheegay in xoogagga Al-shabaab ay gudaha u soo galeen gudaha degmada ayna dhibaatooyin geysteen, balse ma jirto faahfaahin intaas ka badan oo ay bixiyeen.\nDegmada Mahadaay iyo deegaanka Buurane ayaa saakay dagan iyadoo ay dib ugu laabteen ciidamadii dowladda ee xalay laga saaray, waxaana hadda ku sugan ciidammo ka tirsan kuwa dowladda oo indho-indheynaya goobihii ay dagaalladu ka dhaceen.\nMa jiro hadal kasoo baxay dhinaca maamulka gobolka Shabeellada Dhexe oo ay kaga haldleen dagaalkii xalay ka dhacay degmada Mahadaay oo ahaa kii ugu xoogganaa ee gobolkaas ka dhaca tan iyo markii Al-shabaab degmooyin ka tirsn gobolkaas laga.


Brazil: Garsoore Ugu Yeerey Lula da Silva In uu Caddaaladda Isku Soo Dhiibo\nGarsoore maxkamadeed ayaa amray in madaxweynihii hore ee dalka Brazil Luiz Inacio "Lula" da Silva inuu caddaalada isu soo dhiibo wixi ka danbeeya galabnimada maanta oo Jimca ah, si uu ugu billowdo xabsi 12 sano ah oo lagu xakumay.\nWarqaddi lagu soo xiri lahaa ayaa lasoo saaray saacado kadib markii ay maxkamada sare ee Brazil ku gacan seyrtay codsi uga yimid Lula Da Silva, kaasoo ahaa inuu xabsiga bannaanka ka joogo inta uu racfaan ka qaadanayo.\nXaakim ka tirsan dowladda federaalka Brazil oo lagu magacaabo Sergio Moro, ayaa amray inuu da Silva iska soo xaadiriyo maanta xabsiga magaalada Curitiba ee ku taalla dhinaca koofureed ee dalka Brazil.\nWuxuu sheegay inuu da Silva siinayo fursad uu lugihiisa ugu yimaaddo xabsiga oo uusan u diri doonin ciidamo soo xira, maaddaama uu soo noqday madaxweyne heer qaran ah.\nLula da Silva ayaa sannadki hore lagu helay danbi ah inuu laaluush ka qaatay shirkado dhinaca dhismaha ah. Laakin, da Silva ayaa eedaha musuqmaasuqa ah ee lagu soo oogay ku tilmaamay kuwo la siyaasadeeyay.


Timo Werner Oo Magacaabay LABADA Dhibaato Ee Waaweyn Ee Uu Kala Kulmay U Wareegistii Chelsea – Laacibnet.net\nTimo Werner Oo Magacaabay LABADA Dhibaato Ee Waaweyn Ee Uu Kala Kulmay U Wareegistii Chelsea\nWeeraryahanka Chelsea ee Timo Werner ayaa ka hadlay caqabadaha ugu waaweyn ee horyaalla kaddib markii uu kulankiisii ugu horreeyey u ciyaaray Blues oo uu xagaagan kaga soo biiray Bayer Leverkusen.\nWerner ayaa rikoodhe lagu galay kulankii AMEX Stadium ee Isniintii laakiin waxa dhamaadkii ciyaarta laga arkayay iyadoo jilibka lagaga xidhay baraf ka furfura bararka dhaawac kasoo gaadhay ciyaarta.\nFrank Lambard ayaa kulankaas ku soo bilaabay labadiisa saxeex ee Timo Werner iyo Kai Havertz, maadaama ay ciyaartooyo dhawr ahi dhaawac ku maqnaayeen. Ben Chilwell ayaa dhaawac ku seegay kulankii ugu horreeyey ee uu xidhan lahaa garanka Chelsea, waxaase la filayaa inuu taam u noqdo ciyaarta ay kula ballansan yihiin Liverpool toddobaadkan.\nLampard oo ka hadlay ayaa yidhi: “Ben Chilwell wuxuu ka shaqaynayaa taam ahaanshihiisa, diyaar uma ahayn kulankii Brighton wuxuu se samaynayaa horumar isaga oo ku taagan jidka soo klabashada.”\nTimo Werner ayaa dhinaciisa waxa uu magacaabay labada caqabadood ee waaweyn ee uu la kulmay tan iyo intii uu Chelsea yimid, waxaanu hoosta ka xariiqay in dhibaatooyinkaas hadda uu xal u helay qaarkood.\n24 jirkan oo warbaahinta la hadlayay ka hor kulanka Liverpool ay kula ballansan yihiin Axadda, waxa uu yidhi: “Nolosha London way fiican tahay waxaanan mar horeba magaalada ka helay dhisme. Taasi waxay xaqiiqdii muhiim iigu tahay inaan si degdeg ah ula qabsado halka aan joogayo ciyaaraha iyo tababarrada kaddib, si aan u dareemo inaan waddankaygii joogo.\n“Sidoo kale wadista baabuurka ayaa dhibaato kale ahayd bilowgii. Aniga ayaa hadda kaxaysta, laakiin aad iyo aad ayay u fiican tahay.”\nWerner waxa uu u mahad celiyey shaqaalaha, tababarka iyo ciyaartoyda kooxda oo uu sheegay inay gacmo furan kusoo dhoweeyeen.


Tawbada iyo Shuruudaheeda oo dhamaystiran.\n٢- باب توبة\nCulimadu waxay yidhaahdeen: Waa waajib in dembi walba laga toobad keenaa, waxayna toobadu leedahay shuruudo dhowr ah, oo marna seddex ah, marna afar ah. Mar waa seddex oo waa markii uu dembigu yahay wax addoonka iyo Rabbigiis ka dhexeeya, markaasna waxay shuruudu tahay inuu qofku dembigii ka fuqo iyo inuu ka qoomamoodo, iyo tan seddexaad oo ah inuu qofku go'aansado inuu san dembigaas u noqon dib dembe. Marka kale oo ay shuruuddu afarta tahayna waa markii uu dambigu lug ku leeyahay xaq Aadane, oo waa in xaqaas Aadane la gudo oo laga xalaaloobo, hadduu maal yahay la gudo, hadduu qadaf ama qaan yahay qofkii oo la isu dhiibo, gudayayaa iyo cafiyayaaba, iyo haduu xan yahay oo iyadana laga codsado cafis, waxaa iyaduna waajib ah in dambiyada oo dhan laga toobad keeno, haddii uu qofku qaar ka toobad keenana waa ka ansaxaysaa toobadu, oo qaarkaas waa laga cafinayaa, dembigii uusan ka toobad keeninna way ku hadhayaan oo laga cafiyi maayo, jeer uu ka toobad keeno. Toobadu inay waajib tahay Qur'aanka iyo sinnahaa caddeynaaya, ummaduna waa ay isku raacsan tahay.\n4. " Alle u wada toobad keena kuwa xaqa rumeeyow, aad liibaanteene." (Suuradda an-Nuur:Aayadda 31)\nWuxuu kaloo yiri kor ahaaye:\n5. (Waxaan idin leeyahay oo idin kugu yeeri): Rabbigiin cafis iyo dambi dhaaf weydiista, oo u noqda Alle idinkoo toobad keenooyin ah." (Suurada Huud:Aayadda:3)\n6. " Kuwa xaqa rumeeyow! Alle u toobad keena toobad san." (Suurada at-Taxriim:Aayada:8)\n13. Abuu Hureyrah (A.K.R.) wuxuu yiri: Waxaan maqlay rasuulkii Alle (S.C.W.) oo leh: "Wallaahi maalintii waxaan Alle dembi dhaaf waydiistaa oo u toobad keenaa wax toddobaatan jeer ka badan." (Bukhaari)\n14. Aqirr ibn Yasaar al-Muzani (A.K.R.) wuxuu sheegay inuu Rasuulku (S.C.W.) ku waanin jiray asxaabtiisa: Alle u toobad keena dadyahow, oo dambi dhaaf weydiista, anigu maalintii boqol jeer baan toobad keenaaye." (Muslim)\n15. Anas ibn Maalik (A.K.R) oo adeege u ahaa nabiga (S.C.W.) wuxuu yiri: Nabigu (S.C.W.) wuxuu yiri: Wuxuu Alle ugu farxaa toobada addoonkiisa si ka daran sida midkiin ugu farxo awrkiisii oo inta hayjad kaga lumay uu markaas helay." (Bukhari iyo Muslim)\nWeedha Muslimka waxay intaa raacinaysaa: Wuxuu Alle ugu farxaa markuu adoonkiisu u toobad keeno, sida midkiin rakuub u watey oo hayjad marayey oo ay raashinkiisa iyo biyihiisuba saaraayeen, dabadeed uu halkaas rakuubkii kaga lumay biyihii iyo baadkiina kala tagay, dabadeedna doondoonay oo waayey, oo markaas uu geed iska hoos jiifsaday isagoo quustay, oo isagoo saas ku sugan markaas indhaha kala qaaday mise waa rakuubkiisii oo kor taagan, markaasuu yiri: inta hoggaankiisa qabsaday oo farixii ka batay: Alloow addoonkaygii baad tahay, aniguna Rabbigaagii, wuxuu ugu dhacay carrab taraaraxaas farxad darteed iyo isagoo doonayey inuu u mahad noqo Rabiggii, una qiro abaalka iyo fadligaa.\n16. Abuu Muusa al-Ashcari (A.K.R.) wuxuu yiri: Nabigu (S.C.W.) wuxuu yiri: " Alle SWT habeenkii buu gacantiisa soo fidiyaa, si uu u toobad keeno qofkii maalintii dambaabay, maalintiina gacantiisuu soo fidiyaa si uu u toobad keeno qofkii habeenkii dambaabay, jeer ay qorraxdu bugux (yacni galbeed) ka soo baxdo (maalinta qiyaame)." (Muslim)\n17. Abuu Hureyra (A.K.R.) wuxuu yiri: Rasuulkii(S.C.W.) wuxuu yiri: " Alle waa ka toobad aqbalaa addoomahiisa inta aysan qorraxdu bugux (galbeed) ka soo bixin (maalinta qiyaame)." (Muslim)\n18. Cabdullaah ibn Cumar (A.K.R.) wuxuu yiri: Nabigu (S.C.W.) wuxuu yiri: " Alle, Rabbiga cisada iyo maamuuska, toobada adoonka waa uu ka aqbalaa inta uusan dhuun yeeris (geerida) gaadhin." (Tirmidi, waana xadiis xasan ah)\n19. Zirr ibn Xubaysh (A.K.R.) wuxuu yiri: waxaan u tegey Safwaan ibn Cassaal (A.K.R.) anigoo raba inaan ka wareysto masaxa kabaha buudka gacmaha la kor mariyo marka la weeysaysanayo. Wuxuu i weydiiyey: Ziirrow, maxaad doonaysaa? Waxaan ku jawaabay, 'Cilmi doon baan ahaa.' Wuxuu yiri: Malaa'igtu garbahay u raaricisaa qofka cilmi doonka ah, raali ayay ka tahay waxaa uu doonayo awgeed. Waxaan u sheegay inuu wareer iga galay arrinta ku saabsan marinta gacmaha dusha sare uu ka mariyo kabaha buudka qofka weeyseysanaya, kaadi ama saxaro kaddib. Addigaana arrintaas kuu soo aadey oo asxaabtii Nabiga (S.C.W.) ka mid ah, ee wax ma ka maqashay nabiga arrintaas la xirriirta ? Wuxuu yiri: Haa, Wuxuu na odhan jirey markaan safar nahay ha siibina buudkiinna seddex maalmood iyo habeennadooda, inaad isku junuubtaan maahee oo ha u siibina hurdo iyo saxaro iyo kaadi dartood.\nWaxaan idhi: Ma ka maqashay isagoo ka hadlaaya wax jeclaanta? Wuxuu yiri: Haah, annagoo musaafir ah oo Nabiga (S.C.W.) la soconna baa maalin nin reer miyi ahi Nebiga (S.C.W.) tannaaago dheer Wuxuu ku yiri: Muxammadoow. Wuxuu yiri: Nabigu (S.C.W.) sidiisi oo kale buu ugu dhawaaqay oo yiri: Heeh, waa i kane. Waxaan ku idhi ninkii reer miyiga ahaa: Balaayo ha kugu dhacdee; Ha u hadlin kor markaad Nebiga (S.C.W.) la joogtid. Sidaas buu Alle ina faraye (yacni inaan kor loo hadlin markaan nebiga la joogno). Isagoo ii jawaabaaya wuxuu yiri: Uma dhigaayo hoos codkeyga, haddana isagoo hadalka u wada nabiga (S.C.W.) mar labaad wuxuu yiri: Ka warran qof jecel qoon uusan weli ka soo mid noqon muxuu xaalkiisu yahay? Wuxuu yiri Nebigu (S.C.W.): Maalinta qiyaame qofka wuxuu ka mid noqonayaa qoonka uu jecel yahay. Dabadeena hadalkii uu inoo waday buu meeshi ka sii waday ilaa uu ii sheegay irrid bugux jirta kan wax fuushani balleeceeda u socdo afartan ama todobaantan sano. Sufyaan oo dadka xadiiska weriyay ka mid ahi wuxuu intaas raaciyey: Waa irrid xagga Suuriya jidha . Wuxuuna Alle abuuray maalintii uu cirarka iyo dhulalka abuuray. Wuxuu bu furan yahay toobada, lamana xirayo jeer ay qorraxdu ka soo baxdo xagga galbeed". (Tirmidi iyo kuwa kale baa weriyey, wuxuuna yiri: waa xadiis saxiix ah)\n20. Abuu Saciid al-Khudri (A.K.R.) wuxuu yiri: Nabigu (S.C.W.) wuxuu yiri: ‘ Nin ka mid ahaa ummadahii idinka horreeyey, oo diley sagaal iyo sagaashan qof, baa dadkii weydiiyey yaa u aqoon badan dunida? Waxaa loo tilmaamay nin suufi ah (oo adduun iska nacay). (Dilahii is keenay isagoo ictiraafsan dambigiisa) baa u tegay suufigii oo ku yiri: waxaan diley sagaal iyo sagaashan qof, ee wax toobad ah ma leeyahay? Suufigii wuxuu ku jawaabay: ‘ Maya’. Ninkii wuxuu dilay suufigii sidoo kale oo boqol kaga dhigay. Dilihii baa misna weydiiyey dadkii: Yaa u cilmi roon dadka aduunka? Waxaa loo tilmaamay nin caalim ah. Markaa buu u tegey oo ku yiri: Waxaan diley boqol qof ee toobad ma leeyahay? Wuxuu yiri: caalimkii: ‘ Haah, waxba ma jiraan kala dhex gali kara adiga iyo toobada: Tag oo aad dhulkaa. Waxaa ku nool dhulkaa dad dhowrsoon oo suubbanayaal ah oo Alle caabuda ee Alle la caabud hana ku soo noqon dhulkaaga waayo waa dhul shar badan. Ninkii dhulkaa buu aaday. Markuu kala bar marayaa mawdkii u yimid. Muran iyo dood baa wuxuu ka dhex billowday malaa’igtii cadaabta iyo malaa’igtii naxariista la xiriira cidda nafta ka qaadeysa. Malaa’igtii naxariistu waxay tiri: Marba haduu soo toobad keenay oo qalbigiisu Alle u soo jeedsaday (annagaa nafta ka saareyna oo xilkiisu nasaaran yahay): malaa’igtii cadaabtuna waxay tiri: weligiisba ma uu sameyn wax khayr ah (sidaas awgeed annagaa xilkiisa leh). Waxaa markaas u yimid malag suurad Aadane leh, waana u gar dhigteen, wuxuu yiri malagii: Cabbira inta labada dhul u dhaxaysa, tii u xigaa leh. Markaasay cabbireen mise dhulkii uu u socdey buu xigaa.\nWaxaa xilkiisii markaa qaaday malaa’igtii naxariista.” (Bukhaari iyo Muslim)\nWarein kale baa waxay odhaneysaa: “Dhulkii dadka fiican buu taako u dhawaadey, markaasaa dadkaas laga mid yeelay”.\nWerin kale waxay ahayd: “Allaa labada dhul midna fogow yiri, midna soo dhowow yiri, wuxuu Alle yiri markaas: Qiyaasa inta u dhexaysa, mise tan ( dhulka dadkii fiicnaa) bay taako u dhowdahay oo wuu u dambi dhaafay”. Xadiis kalena wuxuu ahaa: Wuxuu ugu soo dhowaaday dhulkii uu u socday laab ku socod iyo xamaarasho.\n21. Cabdullaah ibn Kacab ibn Maalik (A.K.R.) oo aabihii Kacab hagi jirey markuu indha beelay, wuxuu yiri: waxaan maqlay aabbahay Kacab ibn Maalik oo ka sheekaynaaya waagii uu nabiga (S.C.W.) ka haray oo aheyd duullaankii Tabuuk. Wuxuu yiri Kacab: Ma jirin duullaan aanan Nabiga (S.C.W.) kala qayb gelin duullaankii Tabuuk ma ahee iyo kii Beder oo aan isaga cidna lagu canaanan maxaa yeelay Nabiga (S.C.W.) iyo raggii Beder raacay waxay doonteen safarkii Qureysh ee badeecad siday, iyagoo aan dooneyn inay la dagaalamaan, saa Allaah falay si aysan ku tala gelin, colkii Quraysheed iyo iyagiina wada kulmiyey. Waxaan Nabiga (S.C.W.) la joogey habeenkii togga Caqabah markii aan kor yeelidda diinta islaamka axdiga kula galeyney in Beder habeenkaas la iigu badalana u shallaayi maayo, inkastoo ay dadku badiyaan hadal haynta Beder.\nDuullaankii Tabuuk oo aan Nebiga (S.C.W.) ka haray haddaan xaalkeyga ka warramo siduu ahaa, waxaan markaas ahaa markii aan u xoog iyo xoolaba roonaa, waxayna ahayd markii iigu horreysey laba rakuub oo aan yeesho, Nabiga (S.C.W.) markii uu duullaan qaadayo waxaa caado u ahaan jirey inuusan daaha ka qaadin arrimaha la xiriira oo dhan waqti dambe maahee. Laakiinse markaas qorraxdu aad bay u kululeyd, safar dheer iyo dhul dhib badan oo bah gooyo ahna waa la marayey, col weyn oo xoog lehna waa loo socdey.\nSidaa awgeed buu rasuulkii Alle (S.C.W.) Daboolka uga qaaday meesha loo socdo, si loogu diyaar groobo. Waxaa baxay col weyne aad u culus, oo aan wax la diwaan gelin karo ahayn, ninkii damco inuu maqnaado kama uu baqayn in la ogaado, haddaan waxyi ka soo dagin.Dullaankaas wuxuu Rasuulku (S.C.W.) qaaday goor ay mirihii soo go’ayaan, hooska geedahuna macaan yahay, anigana sahlashaa I gashay. Rasuulkii (S.C.W.) waa uu diyaar garoobey, muslimiintiina waa diyaargaroobeen, aniguna inaan diyaar u kallahaa, anoo aan waxba qabanna waa soo noqdaa, waxaan is leeyahay waxba ma ahoo waa kuu fududahay markii aad doonto iska daba wareeg ma aan deyn jeer ay Nebigii (S.C.W.) iyo muslimiintii dhaqaaqeen anigoo aan waxba diyaarsan. Duullaankii caaradkuu la baxay oo waa tegey, wax weli ii diyaar ahina ma jirin, waxaan is iri alleylehe raro, oo gaar, la iimase qadarin, magacay ba;ye bal maan falo, markii uu Nebigu (S.C.W.) tegey yaan calool xumo iyo murugo bilaabay markii aan dadka soo dhex galo laguma arko qof aan ku dayan karo, oo weheshan karo ragga joogaa waa nin munaafaqnimo lagu yiqiin iyo nin jihaadka aan awood u lahayn oo Alle ka cafiyey. Nabigii (S.C.W.) ima uu xusuusan ilaa uu Tabuuk gaarey, markii uu Tabuuk tegey buu wuxuu yiri isagoo fadhiya: Kacab ibn Maalik muxuu falay? Wuxuu yiri nin reer banii Salamah ahi dharkiisii baa reebay iyo hadba gees is ka dhugasho. Mucaad ibn Jabal wuxuu ku yiri ninkii reer Salaamha: wax daran baad ku hadashay! Wallaahi rasuulkii Alloow kuma aannu ogin waxaan khayr hayn, rasuulkii Alle (S.C.W.) waxba ma oran oo waa iska aamusay.. Nin bidhaamaya oo wirwiraayaa meel fog ka soo muuqday, wuxuu yiri rasuulkii Alle (S.C.W.): Abuu Khaysama noqo, mise waa abuu Khaysama laftigiisii oo ahaa ninkii suuska timirta ah sadaqaysan jirey oo ay munaafiqiintu ku durayeen. Markii aan maqlay inuu Nabigii (S.C.W.) soo laabtay oo soo socdo yaa walwalkii iga batay oo been inaan sheegaa igu soo dhacday, waxaan is weydiinaayey sedee Nebiga (S.C.W.) uga maslaxdaa arrintaa manta. Wixii wax garaayey oo ehelkkayga ahaa baan kala tashaday, markii aan maqlay in uu Rasuulkii (S.C.W.) soo ogog yeeshay, yaa tashwiishkii oo dhammi iga ba’ay oo waxaan go’aan saday inaan runta sheego.\nMar haddaanan haysan wax aan kaga badbaadi karo. Nabigii (S.C.W.) waa yimid Sidii ay caadadiisu ahaydna kolkuu safarada ka yimaado masjidkuu ku soo hormaray oo laba racadood ku tukaday, oo dabeed fariistay si uu dadkii ugu qaabilo, markii sidaa yeelay baa waxaa u yimid raggii haray oo dhowr iyo siddeetan nin gaaraya, waa u cudur daarteen waana dhaarteen, waana uu ka yeelay oo u dembi dhaaf dalbay waxooda u qarsoonna Alluu u daayey. Markaasaan anna imid oo salaamay suu inta dhoolbiray buu wuxuu yiri isagoo caro laga dareemayo: Kaalay, waa u imid oo hor fariistay. Wuxuu yiri (S.C.W.): “Maxaa ku reebay?” soo Alle kama aadan gadan rakuubkaaga?” Waxaan iri: Rasuul Alloow (S.C.W.) wallaahi haddaan manta cid kale oo adduun ag joogi lahaa cudur daar aan kaga fakado ma waayeen waana doodi aqaan laakiinse waxaan ogahay, haddaan manta kuu sheego been aan kugu raalli gelinaayo, waxaan halis u ahay in Alle iigu caroodo, haddaan run kuu sheegana iyadaan xag Alle aayaha dambe ku rajo fiicanahay. Waa sidaase wallaahi baanan wax cudur daar ah haysan, wallaahi baysan jirin mar aan ka xoog iyo xoolo roonaa markaan kaa haray. Markaan sidaas iri buu wuxuu yiri Rasuulkii Alle (S.C.W.): Kanu run buu sheegay. Haddaba iska tag inta Alle xaalkaaga wax ka oranaayo. Rag reer banii Salimah ah baa inta i soo raacay i yiri: waxaanu ognahay inaadan hadda ka hor wax aadan bi’in ma waxaad kari weyday inaad Nebiga u cudur daaratid sidii ay raggii kale oo kaa horeeyeyba ugu cudurdaarteen? Nebiga oo kuu dembi dhaaf dalba baa qaladkaaga oo dhan ku filayde, waa igu celceliyeen oo sidaas wadnaha iiga qabteen ilaa aan ku fakarey tolow nebiga ma ku noqotaa oo hadalkaagii hore ma beenisaa. Waxaan weydiiyey: Cid sidaan yeelay oo kale yeeshay ma garanaysaan? Waxay yirahdeen: Haah, labo nin baa sidaada oo kale yiri oo sidaada oo kale lagu yiri: waxaan iri: oo waa labadee? Waxay yiraahdeen waa Muraara bin Rabiic al-Camri iyo Hilaal bin Umayyah al-Waaqifi, mise waa laba nin oo wanaagsan oo Beder ka qayb galay, oo lagu dayan karo markii ay ii sheegeen baan ku sii adkeystay mowqof kaygii hore. Wixii rag haray Nebigu (S.C.W.) Seddexdayadii buu amray inaan dadku nala hadlin, markaasaa dadkiiba naga cararay oo dhulkii nagu yaraaday oo nin qalaad aan noqday. Konton habeen baan sidaas ku jirney. Labadayadii saaxiib ceeb iyo calool xumo bay guriga la fariisteen. Aniguse dhalinyaraan ahaa firfircoon oo salaaddaan dadka la tukan jirey, carradaydana waa aan mari jirey, wax ila hadlana ma jirin.\nRasuulkuna (S.C.W.) intaan u tago baan salaami jirey markuu inta tukado fadhiyo, markaasaan is oran jirey tolow bishimaha ma dhaqdhaqaajiyey oo salaanta ma kaa qaaday. Intaan ku agtukadaan isha ku xadi jirey markaasuu markaan ka jeedsadana i fiiriyaa, markaan eegana iga jeedsadaa. Arrintii waa igu dheeraatay, goyntii ay muslimiintu igu sameeyeen waa i dhibtay. Waxaan gaarey inaan fuulo derbigii Abu Qataadah oo aan ilma adeer ahayn, dadkana aan ugu jeclaa, waa salaamay, salaantiina waa iga qaadi waayey. Waxaan ku iri abuu Qataadow Alle baan kugu dhaariyeye, ma igu ogtahay inaan Alle iyo Rasuulkiisa jeclahay? Waa iga aamusey, waa ku celiyey oo dhaariyey, waa iga aamusay, haddana waa ku celiyey oo dhaariyey, kolkuu i yiri: Alle iyo rasuulkiisaa og. Markaasay ilmo iga soo qubatay, derbigiina aan ka soo degey. Suuqii baan u soo baxay mise nin reer Shaam ah oo raashin gasac ah wataa baa dadka i weydiinaaya oo leh: yaa Kacab ibn Maalik i tusaaya waa la ii soo tilmaamay. Waa ii yimid wuxuu ii dhiibay waraaq uu iiga wadey boqorkii reer Qassaan. Waxaan ahaa qoraa saa waan akhristay, mise waxaa ku taal; waxaa nasoo gaarey saaxiibkaa inuu ku gooyey, Allena kuma badin dulli, iyo darxumo ee noo imow annagaa ku wanaajinayne’e. Markaan akhriyey baan waxaan iri: tanna waa imtixaan kale, markiiba waxaan ku riday tinnaarka oo ku gubey. Kontankii markii ay afartan maalmood tagtaywaxyina uusan soo deign baa nin uu Nabigu (S.C.W.) soo dirayii yimid oo yiri: Nabigu (S.C.W.) wuxuu ku soo faray inaad haweenaydaada ka tagtid. Ma furaa mise maxaan falaa? Wuxuu yiri: Mayee ha taaban oo keliya labadaydii saaxiibna sidaasoo kaluu u faray. Sidaa awgeed baan xaaskaygii ka codsaday inay reerkoodii la joogto bal inta arrintaan Alle si ka oranaayo. xaaskii Hilaal ibn Umayyah baa iyaduna Nebiga (S.C.W.) u tagtay oo tiri Rasuul Alloow Hilaal ibnUmayyah waa sheyb aan tabar lahayn, aan daryeeli karin naftiisa kaligii, adeegena ma leh, marka ma aad diideysaa inaan u adeego? Wuxuu yiri: Maya, laakiinse yuusan kuu dhowaan, waxay tiri: Dan kama leh dumar, tan iyo maalintii uu arrinkaanu billowday ilaa haatanna, waa uu ooyayey. Ehelkaygii baa qaarkood igu yiraahdeen: Maad Nebiga (S.C.W.) weydiisatid inuu xaaskaaga kuu idmo. Hilaal bin Ummayaba waa u idmay xaaskiisu inay u adeegto’e? waxaan iri: Kuma dhibayo Nabiga (S.C.W.) weydiisiga idan kaa oo kale ah, saa wuxuu oranayo ma garanayo’e, aniguna waxaan ahay nin dhalinyaro ahe (Hilaal oo kale ma ahi). Sidaasna toban beri baan ku jirnay oo kontonkii habeen ay noogu buuxsameen, tan iyo markii nala gooyey. Waxaan tukadey salad subax, waxay ahayd habeenkii kontonaad subaxiisii dambe, anigoo fadhiya gurigeyga, naftaydiina ciriiryoontey oo dhulkii balaarnaa sidii Alle naga sheegay igu yaraaday, baan waxaan maqlay nin buur korkeeda ka dhawaaqaya oo leh: Kacab ibn Maaligoow bishaarayso. Markaasaan sujuud shugri la dhacay, oo waxaan gartay in faraj yimid. Rasuulku (S.C.W.) markii uu salaaddii subax tujiyey dadkii buu dadkii u sheegayin Alle naga toobad aqbalay, markaasaa dadkii noo soo kala orday iyagoo noo bishaaraynaaya. Labadaydii saaxiib dad baa aaday. Anigana ninbaa faras xaggayga u soo fuulay, nin kale oo reer Aslam ah baa isna xaggayga u soo ordday oo buur dhaladeed fuulay oo iiga dhawaaqay. Saa dhawaaqiibaa faraskii ka soo hor maray markuu ii yimid ninkii aan codkiisa maqlay oo ii bishaareeyay baan labadaydii go’ siiyay, bishaaradiisii darteed. Ilaahay baan ku dhaartay maalintaa dhar kale ma haysan, sidaa awgeed baan laba go’ u soo deyntey oo maalintaas wax kale ma aan haysan Dabadeedna Nabigii (S.C.W.) baan aadey si aan qaddirinta iyo tixgelinta iyo mahadda aan u hayo ugu jeediyo. Intaan u socdayna rasuulka dadku waxay iila kulmayeen koox, koox iyagoo toobad aqbalka iigu tahniyaday-naya. Masjidkii baan soo galay, waxaan arkay nebigii (S.C.W.) oo fadhiya dadkiina hareero fadhiyaan waxaa soo kacay oo igu soo orday Dalxag bin Cubeydullaah waana i salaamay oo ii tahniyadeyey, isaga keliyaana muhaajirintii iiga soo istaagay – Kacab Dalxah ma illoobi jirin. Waxaan salaamay Nebigii (S.C.W.) oo wajigiisu farxad la ifayo, wuxuu yiri: bishaarayso waa maalintii kuugu khayr badnayd oo ku soo marta tan iyo markii hooyadaa ku dhashay. Waxaan iri: Rasuul allow ma xaggaaga mise waa xag Alle? Wuxuu ku jawaabay: Mayee waa xag Alle.\nNabigu (S.C.W.) markuu farxo waxaad moodi jirtey in wejigiisa gabal dayax ahi inay saran tahay, siduu u dhalaalayo, oo aan uga garanayo. Markii aan hortiisa fariistey baan waxaan iri: Nebi Alloow maalkayga oo dhan hor alle ma u sadaqaystaa toobada la iga aqbalay awgeed? Wuxuu yiri: maalkaaga wax ka hayso sidaasaa ku fiican. Waxaan iri: saamigii aan Khaybar ka helay baan la harayaa. Waxaan iri: Rasuul Alloow runtii baa Alle igu badbaadiyey, toobadkeenkaygana waxaa ka mid ahaanaya, inaanan sheegin waxaan run ahayn inta aan noolahay. Wallaahay garanmaayo muslimiinta imtixaanka Alle i mariyey mid ka wanaagsan qof uu mariyey, ilaa maalintii aan hadalkaas nebiga u sheegay tan iyo maanta uma qastin inaan been sheego, inta cimriga iiga hartayna in Alle iga dhawraan rajeynayaa. Wuxuu Alle soo dejiyey aayadahan:\n“ Alle waa ka toobad aqbalay Nabiga iyo Muhaajiriintii iyo Ansaartii raacay saacaddii dhibaatada, markii qaar ka mid ah qalbiyadoodu ku sigteen inay qalloocdaan, kadib; dabadeedna waa ka toobad aqbalay, waa u turid iyo naxariis badan yahaye iyo seddaxdii dib loo dhigay jeer dhulkii ku yaraaday wuxuu ballaarraa. Naftoodiina ku ciriiryoontay ayna yaqiinsadeen inaan Alle meel looga irkadaa jirin isaga maahee, dabadeedna uu toobadii ka yeelay si ay u toobad keenaan, Alle isagaa toobada Aqbalaha naxariista badan ahe. Kuwa xaqa rumeeyoow dhowra waajibka iyo xilka uu Alle idin saaray oo run sheegyada ka mid ahaada” Suurada at-Towbah:117-119.\nWuxuu yiri: Kacab: wallaahi garanmaayo nicmo Alle ii galay intii uu diinta igu hanuuniyey kaddib oo ka weyn runtii aan Nabiga (S.C.W.) u sheegay, maxaa yeelay haddaan maalintaas been u sheegi lahaa, waa aan halligmi lahaa sidii ay u halligmeen kuwii beenta u sheegay oo Alle ka soo dejiyey wax cid lagu sheego wixii ugu xumaa. Wuxuu yiri Alle weyne:\n“ Waa idiin dhaaran doonaan markii aad u noqotaan si aad isaga deysaan, ee iska daaya waa qurune, hoyaadkooduna waa Jahannama oo jasadii wixii ay kasbadeen ah, waa idiin dhaaranayaan, si aad uga raalli noqotaan, haddii aad ka raalli noqotaanna Alle raalli kama noqdo qoon faasiqiin ah.” Suurada at-Towbah:Aayadaha:95-96.\nWuxuu yiri Kacab (A.K.R.): Seddexdayada waa na loo kaadiyey, kuwaasna nebiga (S.C.W.) waa uu ka yeelay markii ay u dhaarteen, waana u dembi dhaaf dalbay, axdina waa uu la galay, ilaa Alle arrimaha sidaas aan soo sheegnay u kala xugmiyey. Marka Alle leeyahay: (Seddexdii dib loo dhigay) dib u dhigaasi ma aha hariddii aan duulaanka ka harnay, ee waa dib u dhigiddii Nebigu (S.C.W.) nala sugayey in xaalkayaga Alle wax ka yeelo, markii uu iyaga dhaartii ka aqbalay.\nWerin kale oo xadiiska wuxuu sheegayey inuu Nabigu (S.C.W.) Tabuuk u duuley maalin Khamiis ah, jeclaana inuu khamiisaha baxo. Xadiis kalena wuxuu lahaa: “Safarka wuxuu ka imaan jirey nabigu maalintii, weliba barqadii, wuxuuna ku soo hormari jirey masjidka oo inta labo rakcadood ku tukado fariisan jirey”.\n22. Abuu Nujayd Cimraan bin Xusayn (A.K.R.) wuxuu yiri: Haweeney reer Juhayna ah baa Nebiga (S.C.W.) u timid iyadoo ilmo garac ah (Wacal ah) uurkiisa leh oo tiri: Rasuul Alloow (S.C.W.) waxaan galay dambi ee sida Qur’aanku dhigaayo ha layga yeelo. Nabigu (S.C.W.) markaasuu wuxuu u cid diray waligeedii oo faray inuu wanaajiyo una keeno kadibb markii ay dhasho.\nNinkii mas’uulkeeda ahaa Sidii buu yeelay, oo wuxuu u keenay nebiga (S.C.W.) wuxuuna amray nabigu in la dhagaxyeeyo illaa ay ka dhimato amray. Waana la dhagaxeeyay ilaa naftii ka baxday. Dabadeedna rasuulkii Alle (S.C.W.) waa uu ku tukadey. Cumar (A.K.R.) baa yiri: oo rasuul Alloow ma intay dhilleysatay baad ku tukanaysaa? Rasuulkii Alle (S.C.W.) Wuxuu yiri: Haah, waxay toobad keentay toobad keen deeqi lahaa hadii laqaybsho toddobaatan qof oo dadka reer Madiina ah. Towbad keen tani ka wanaagsan oo ka darajo badan ma jirto, bal eeg arrinteeda waxay dooratay inay runta sheegto iyadoo og inay nafta sidaa ku weyneyso iyadoo Alle raalli gelintii sidaa u yeeleysa”. (Muslim)\n23. Ibn Cabbaas iyo Anas ibn Maalik (A.K.R.) waxaa laga soo xigtay in Nebiga (S.C.W.) yiri: “ Ina Aadane hadduu leeyahay tog dahab ah, wuxuu jeclaan lahaa inuu labo sii yeesho, afkiisana (damaciisa) waxaa oo kaliya buuxin kara ciidda qabriga (taasi waa markuu dhinto) Allena waa ka toobad aqbalayaa kii toobad keena”. (Bukhaari iyo Muslim)\n24. Abuu Hurayrah (A.K.R.) wuxuu yiri: Nabigu (S.C.W.) wuxuu yiri: Alle weyne kor ahaaye, wuxuu ku qoslaa laba nin oo midkooda hore kan kale dilay labaduna Jannada wada gali doonaan (dhimashadooda kadib) midkood oo horay loo dilay isagoo jidka Alle u diriraaya jannadii buu galal. Markaa kadib, Buu Alle u naxariisanayaa kii wax dilay kaa oo gali Islaamka, oo u diriri jidka Alle oo loo dilayana (sidaana isna jannada ku galaya) (Bukhaari iyo Muslim)


DHEGEYSO-Musharax Faroole oo shir jaraa’id Garoowe ku qabtay kana hadlay doorashada 2016 – Radio Daljir\nDHEGEYSO-Musharax Faroole oo shir jaraa’id Garoowe ku qabtay kana hadlay doorashada 2016\nSeteembar 10, 2016 1:32 g 0\nGaroowe, Sep 10 2016-Madaxweynihii hore ee dowladda Puntland Dr. Cabdiraxmaan Faroole oo caawo shir jaraa’id ku qabtay Garowe ayaa sheegay laga bilaabo caawo inaan dalka Soomaaliya lahayn wax mdaxweyne ah. Dr. Cabdiraxmaan Faroole ayaa sheegay madaxweyne Xasan Sheikh in looga baahan yahay inuu maalinta berito ah baneeyo xafiiska madaxweynaha maadaama ay u dhamaatay afartii sano ee uu dalku maamulayay.\n” Afartii sano ee Xasan Sheikh Maxamuud waxay ahayd afar sano oo NGO ah, afarsano oo ah bililiqo ah iyo afarsano khasaaro ah, sidaas darteed waa inuu xafiiska ku wareejiyaa gudoomiye Jawaari inta lagasoo dhisayo dowlad cusub, ” ayuu yiri Faroole oo intaas ku daray inaysan udulqaadan waxa uu Xasan Sheikh dalka ka sameynayo.\n“Waxaan halkaan idinkaga cadeynayaa inaysan jirin wax tilaabo oo ka hirgalay arrimihii doorashooyinka dadban, waxaana idiin muuqata in meesha waxa ka socda ay yihiin mudo kororsi dadban,” ayuu yiri Faroole.\nMadaxweynihii hore ee dowladda Puntland ayaa sidoo kale si kulul u cambaareeyay faro gelinta beesha caalamku ku hayso arrimaha Soomaaliya, isagoo sheegay inay Soomaaliya ujooogaan danahooda gaarka ah iyo inaan dalku hagaagin.\nSidoo kale Dr. Cabdiraxmaan ayaa wax laga xumaado ku tilmaamay dhibaatada ka taagan magaalada Muqdisho gaar ahaan cuno qabataynta shacabka lagusoo rogay ee laga xiray wadooyinka inay gaadiid kun maraan.\nDHEGEYSO-Muran ka dhextaagan maamulka iyo golaha deegaanka Godob-jiraan.